**VŠEOBECNÉ UPOZORNENIE!!!**

Nižšie pod týmto upozornením uvedený návrh zmluvy a zmluvné podmienky v ňom uvedené, a to vrátane jej príloh, sú len informatívneho charakteru. Verejný obstarávateľ bude zmluvné podmienky meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS.

Konkrétne zmluvné podmienky (Zmluva o poskytovaní prepravných Služieb vo verejnom záujme, ktorá bude uzatváraná) tak budú súčasťou každej jednotlivo vyhlásenej výzvy na predkladanie ponúk v rámci zriadeného DNS.

**ZMLUVA O POSKYTOVANÍ PREPRAVNÝCH SLUŽIEB**

**VO VEREJNOM ZÁUJME**

(Zmluva o službách)

medzi nasledujúcimi zmluvnými stranami

|  |  |
| --- | --- |
| **Názov:** | **Banskobystrický samosprávny kraj** |
| **Sídlo:** | Námestie SNP č. 23, 974 01 Banská Bystrica |
| **IČO:** | 37828100 |
| **DIČ:** | 2021627333 |
| **Štatutárny orgán:** | Ing. Ján Lunter, predseda |
| **Poverený zástupca:** | ...................................... |
| **Kontakt:** | ...................................... |
| **Bankové spojenie:** | Štátna pokladnica, IBAN: SK92 8180 0000 0070 0038 9679 |

(ďalej len „**Objednávateľ**“)

a

|  |  |
| --- | --- |
| **Názov:** | **[DOPLNÍ UCHÁDZAČ]** |
| **Sídlo:** | [DOPLNÍ UCHÁDZAČ] |
| **IČO:** | [DOPLNÍ UCHÁDZAČ] |
| **Zápis:** | [DOPLNÍ UCHÁDZAČ] |
| **DIČ:** | [DOPLNÍ UCHÁDZAČ] |
| **Konajúci:** | [DOPLNÍ UCHÁDZAČ] |
| **Kontakt:** | [DOPLNÍ UCHÁDZAČ] |
| **Bankové spojenie:** | [DOPLNÍ UCHÁDZAČ] |

(ďalej len „**Dopravca**“)

(Objednávateľ a Dopravca ďalej spoločne len ako „**zmluvné strany**“ a jednotlivo ako „**zmluvná strana**“)

**Obsah**

[I. Definície 3](#_Toc46232143)

[II. Úvodné ustanovenia 4](#_Toc46232144)

[III. Predmet a účel Zmluvy 5](#_Toc46232145)

[IV. Pravidlá prevádzky Prímestskej dopravy 5](#_Toc46232146)

[V. Dopravný výkon a Cena dopravného výkonu na 1 km 6](#_Toc46232147)

[VI. Zmena rozsahu plnenia, vyhradená zmena záväzku a ďalšie zmeny a dojednania 7](#_Toc46232148)

[VII. Štandardy poskytovania Prímestskej dopravy 7](#_Toc46232149)

[VIII. Ďalšie práva a povinnosti Dopravcu 7](#_Toc46232150)

[IX. Subdodávatelia 9](#_Toc46232151)

[X. Vyrovnanie ceny dopravného výkonu za príslušný kalendárny mesiac a platobné podmienky 9](#_Toc46232152)

[XI. Zmena Technických a prevádzkových štandardov 12](#_Toc46232153)

[XII. Zmena ceny dopravného výkonu (indexácia) 12](#_Toc46232154)

[XIII. Niektoré Sankcie 12](#_Toc46232155)

[XIV. Banková záruka/poistenie záruky 12](#_Toc46232156)

[XV. Ukončenie Zmluvy 13](#_Toc46232157)

[XVI. Záverečné ustanovenia 14](#_Toc46232158)

# Definície

|  |  |
| --- | --- |
| **Cena dopravného výkonu na 1 km v kalendárnom roku** | čiastka vyjadrená v peniazoch (EUR), ktorá zahŕňa všetky skutočné náklady Dopravcu a zisk Dopravcu pripadajúci na 1 km dopravného výkonu podľa Cestovných poriadkov v príslušnom kalendárnom roku pri poskytovaní prepravných služieb podľa Zmluvy. Pokiaľ sa v Zmluve uvádza len „Cena dopravného výkonu na 1 km“ myslí sa tým práve aktuálne Cena dopravného výkonu na 1 km v kalendárnom roku |
| **Cestovný doklad** | BUDE DOPLNENÉ A MENENÉ V ZÁVISLOSTI OD VÝSTUPOV Z PLÁNU DOPRAVNEJ OBSLUŽNOSTI: znamená jednotlivý cestovný lístok, časový cestovný lístok, bezkontaktnú kartu, bankovú kartu a preukaz alebo akýkoľvek iný doklad, ktorého držiteľ má podľa osobitného právneho predpisu, Tarify BBSK, Zmluvných prepravných podmienok BBSK právo na prepravu alebo v zmysle platného integrovaného alebo iného obdobného dopravného systému, platného na území BBSK |
| **Cestovný poriadok** | dokument stanovujúci časové údaje pre jazdu Vozidla Dopravcu na trase dopravnej cesty pre všetky Spoje jednotlivých Liniek, ktorý je verejne dostupný a priebežne aktualizovaný na ...........bude doplnený webový odkaz.................... |
| **Dopravný správny orgán** | príslušný dopravný správny orgán v súlade s ust. § 40 a nasl. ZCD |
| **Linka** | súhrn dopravných spojení na trase dopravnej cesty určenej východiskovou a cieľovou Zastávkou a ostatnými Zastávkami, na ktorej sú pravidelne poskytované dopravné služby podľa platnej licencie, podľa schváleného Cestovného poriadku a podľa Zmluvy; zoznam Liniek prevádzkovaných Dopravcom v rozsahu hlavnej trasy a východiskovej a cieľovej Zastávky (čo do miesta) je stanovený v **Prílohe č. 1** Zmluvy, tieto sú spoločne s aktuálnymi ostatnými Zastávkami verejne dostupné a priebežne aktualizované na ...........bude doplnený webový odkaz.................... |
| **Nariadenie č. 1370/2007** | Nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 |
| **ObchZ** | zákon č. 513/1991 Zb., Obchodný zákonník, v platnom znení |
| **Plán dopravnej obslužnosti** | Plán dopravnej obslužnosti Banskobystrického samosprávneho kraja pôvodne schválený dňa [BUDE DOPLNENÉ], vždy v platnom a aktuálnom znení |
| **Prímestská doprava** | autobusová pravidelná prímestská doprava |
| **Skutočný dopravný výkon v príslušnom kalendárnom mesiaci** | dopravný výkon, ktorý bol Dopravca v príslušnom kalendárnom mesiaci povinný plniť na základe Zmluvy, zmenšený o dopravný výkon, ktorý Dopravca:   * + 1. nevykonal z dôvodov na strane Objednávateľa;     2. nevykonal v dôsledku porušenia svojich povinností podľa Zmluvy (napr. vynechal Spoj alebo časť Spoja);     3. nevykonal z dôvodov, že v jeho vykonaní zabránili Dopravcovi mimoriadne nepredvídateľné a neprekonateľné prekážky;     4. vykonal v rozpore s platnou licenciou a/alebo schváleným Cestovným poriadkom |
| **Spoj** | jednotlivé dopravné spojenie v rámci Linky, ktoré je časovo a lokálne určené Cestovným poriadkom a ktoré v súlade s touto Zmluvou zaisťuje Dopravca podľa Zmluvy |
| **Suma úhrad za užívanie autobusových staníc** | je suma v EUR vypočítaná ako súčet všetkých mesačných úhrad Dopravcu podľa bodu 8.7 a 8.8 Zmluvy za využívanie autobusových staníc pre účely plnenia Zmluvy za dodržania podmienok podľa bodu 8.7 a 8.8 Zmluvy. Oprávnenou sumou úhrad za užívanie autobusových stanícje suma zodpovedajúca takej sume, ktorá by zodpovedala Sume úhrad za užívanie autobusových staníc za dodržania ZCD, najmä § 23 ods. 1 ZCD, t.j. zodpovedá cenám na základe rovnakých podmienok pre dopravcov na základe platných uverejnených cenníkov. Pre vylúčenie pochybností sa Zmluvné strany dohodli, že pokiaľ nebude právoplatne preukázané protisúťažné konanie, bude sa za Oprávnenú sumu úhrad za užívanie autobusových staníc považovať suma v zmysle platných, aktuálnych a v súlade so ZCD zverejnených cenníkov jednotlivých autobusových staníc. |
| **Zmluva** | táto Zmluva o poskytovaní prepravných služieb (Zmluva o službách) uzatvorená medzi Objednávateľom a Dopravcom |
| **Tarifa Prímestskej dopravy** **BBSK** | sadzobník cien za jednotlivé prepravné výkony pri poskytovaní prepravných služieb a podmienky ich použitia, ako aj sadzobník cien a stanovenie ďalších podmienok v súlade s ust. § 17 ZCD vydaná Objednávateľom, ako je verejne dostupný a priebežne aktualizovaný na ...........bude doplnený webový odkaz.................... |
| **Vozidlo** | vozidlo určené Dopravcom na plnenie záväzkov zo Zmluvy a uvedené v **Prílohe č. 3** Zmluvy; Vozidlom sa rozumie aj záložné Vozidlo v zmysle Zmluvy, taktiež uvedené v **Prílohe č. 3** (v rámci osobitnej kategórie záložných Vozidiel) |
| **Výnosy pre vyrovnanie ceny dopravného výkonu v kalendárnom mesiaci** | všetky skutočné výnosy vyplývajúce z poskytovania služieb prepravy Dopravcom podľa Zmluvy v príslušnom kalendárnom mesiaci bez DPH, najmä, nie však výlučne, tržby z cestovného, ktoré Dopravca prijal, kompenzácia zliav cestovného, výnosy z prepravných kontrol a ostatné výnosy, ktoré utŕžil Dopravca |
| **Zastávka** | predpísaným spôsobom označené a vybavené miesto v rámci Linky určenej k nástupu, výstupu alebo prestupu cestujúcich v jednom alebo viacerých smeroch jazdy, ktoré je súčasne určené súradnicami GPS, verejne dostupných na ...........bude doplnený webový odkaz.................... |
| **ZCD** | zákon č. 56/2012 Z.z., o cestnej doprave, v platnom znení |
| **ZVO** | zákon č. 343/2015 Z.z. o verejnom obstarávaní a o zmene a doplnení niektorých zákonov, v platnom znení |

# Úvodné ustanovenia

* 1. Objednávateľ vyhlasuje, že: (**i**) ako samosprávny kraj zabezpečuje na základe Plánu dopravnej obslužnosti v súlade s ZCD dopravnú obslužnosť vymedzeného územia, súčasťou čoho je uzatvorenie Zmluvy; (**ii**) disponuje právnou subjektivitou a spĺňa všetky podmienky a požiadavky v Zmluve stanovené a je oprávnený túto Zmluvu uzatvoriť a riadne plniť záväzky v nej obsiahnuté.
  2. Dopravca vyhlasuje, že: (**i**) je právnickou osobou so všetkými verejnoprávnymi oprávneniami zahŕňajúcimi povolenie na prevádzkovanie Prímestskej dopravy minimálne v rozsahu potrebnom podľa Zmluvy; (**ii**) spĺňa podmienky osobného postavenia podľa § 32 ZVO; a (**iii**) je oprávnený uzatvoriť túto Zmluvu a je oprávnený a schopný riadne túto Zmluvu plniť, a to bez toho, aby tým porušil akékoľvek ustanovenie právneho predpisu a/alebo akýkoľ**v**ek zmluvný alebo mimozmluvný záväzok.
  3. Dopravca sa zaväzuje udržiavať vyhlásenia podľa bodu 2.2 pravdivé, úplné a správne, a Objednávateľa bezodkladne informovať o všetkých skutočnostiach, ktoré môžu mať vplyv na pravdivosť, úplnosť alebo správnosť ktoréhokoľvek z vyhlásení.
  4. Zmluva je uzatvorená postupom podľa článku 5 ods. 1 Nariadenia č. 1370/2007 v spojení so ZVO, t.j. postupom podľa ZVO, podľa ust. § 269 ods. 2 ObchZ v spojení s ust. § 21 ZCD a článkom 4 ods. 1 a 2 Nariadenia č. 1370/2007, ktoré Nariadenie vymedzuje náležitosti Zmluvy.
  5. Zmluva je uzatvorená medzi Objednávateľom a Dopravcom na základe výsledkov verejného obstarávania uskutočneného v rámci dynamického nákupného systému s názvom „**Poskytovanie služieb pravidelnej, nepravidelnej a príležitostnej autobusovej dopravy**“ zverejneného vo Vestníku verejného obstarávania dňa [BUDE DOPLNENÉ] pod evidenčným číslom [BUDE DOPLNENÉ] a v Úradnom vestníku Európskej únie dňa [BUDE DOPLNENÉ] pod evidenčným číslom [BUDE DOPLNENÉ] (ďalej len „**DNS**“), v ktorom Objednávateľ ako zaradený záujemca v DNS predložil na výzvu na predloženie ponuky zo dňa [BUDE DOPLNENÉ] v rámci zriadeného DNS ekonomicky najvýhodnejšiu ponuku, teda uspel, a bola uverejnená ako súčasť (príloha č. XX) súťažných podkladov v rámci konkrétnej výzvy.

# Predmet a účel Zmluvy

* 1. Predmetom Zmluvy je úprava vzájomných práv a povinností zmluvných strán pri poskytovaní prepravných služieb v Prímestskej doprave s cieľom zabezpečiť dopravnú obslužnosť vymedzenej časti územia Banskobystrického samosprávneho kraja v súlade s Plánom dopravnej obslužnosti kraja (Objednávateľa), ktoré územie je vymedzené v **Prílohe č. 1** Zmluvy, zoznamom Liniek a Cestovnými poriadkami - najmä vymedzenie podmienok, na základe ktorých bude Dopravca na základe Zmluvy oprávnený a povinný poskytovať prepravné služby v Prímestskej doprave, výšku dohodnutej odplaty a platobné podmienky, za ktorých mu táto bude Objednávateľom hradená (ďalej aj ako „**Služby**“), všetko však len v rozsahu a počas trvania mimoriadnej udalosti, ktorou je BUDE DOPLNENÉ (ďalej len „**Mimoriadna situácia**“).
  2. Zmluvné strany sa zaväzujú plniť všetky záväzky vyplývajúce zo všetkých aplikovateľných predpisov upravujúcich alebo vzťahujúcich sa na činnosť podľa Zmluvy a pri ich plnení si poskytovať všetku rozumne očakávateľnú a po druhej strane spravodlivo požadovateľnú súčinnosť.

# Pravidlá prevádzky Prímestskej dopravy

* 1. Rozsah dopravnej obslužnosti (Služieb) v zmysle Zmluvou je vymedzený v **Prílohe č. 1** Zmluvy zoznamom Liniek a ďalšími údajmi tam uvedenými, ako aj Cestovnými poriadkami verejne dostupnými na ...........bude doplnený webový odkaz.................... a priebežne aktualizovanými v súlade s pravidlami uvedenými v  Zmluve. Kvalitatívna stránka Služieb a ďalšie náležitostí sú vymedzené Zmluvou, vrátane jej príloh.
  2. Dopravca sa zaväzuje začať poskytovať Služby odo dňa BUDE DOPLNENÉ (ďalej len „**Začiatok prevádzky**“ alebo „**Začatie prevádzky**“) až do skončenia Mimoriadnej situácie. Pokiaľ táto Zmluva kdekoľvek stanovuje akúkoľvek lehotu v súvislosti so Začiatkom prevádzky a túto lehotu nie je objektívne možné dodržať, najmä vzhľadom na krátky čas medzi uzatvorením Zmluvy a Začiatkom prevádzky, stanoví Objednávateľ po porade s Dopravcom Dopravcovi inú primeranú a objektívne splniteľnú lehotu.
  3. Dopravca sa zaväzuje zabezpečiť dopravnú obslužnosť v súlade s Cestovným poriadkom platným pre Linku a dané Spoje. Cestovný poriadok Dopravca predkladá Dopravnému správnemu orgánu na schválenie pre každú Linku, na ktorú mu bola udelená licencia. Pre tieto účely a pre účely ust. § 15 ods. 3 ZCD platí, že Objednávateľ schválil všetky Cestovné poriadky, ktoré vyplývajú z Plánu dopravnej obslužnosti a sú dostupné na ...........bude doplnený webový odkaz.................... Každá zmena Cestovného poriadku musí byť vykonaná formou vydania a schválenia nového Cestovného poriadku, vždy za predchádzajúceho písomného súhlasu (schválenia) v listinnej podobe Objednávateľa podľa Zmluvy alebo na základe postupov podľa Zmluvy; ďalšie náležitosti a povinnosti v zmysle ZCD tým nie sú dotknuté. Objednávateľ je za podmienok podľa ust. § 15 ods. 4 ZCD oprávnený nariadiť mimoriadnu zmenu Cestovného poriadku.
  4. Dopravca sa po uzatvorení Zmluvy zaväzuje:

1. najneskôr v lehote BUDE DOPLNENÉ pred Začatím prevádzky podľa Zmluvy podať na príslušnom Dopravnom správnom orgáne žiadosť o udelenie licencie na Linky uvedené v **Prílohe č. 1** Zmluvy, pokiaľ týmito licenciami už nedisponuje alebo o ktorých udelenie už nepožiadal;
2. predložiť príslušnému Dopravnému správnemu orgánu na schválenie Cestovné poriadky, ktoré budú v súlade s vymedzením príslušných Liniek v **Prílohe č. 1** Zmluvy a v súlade s vymedzením jednotlivých Spojov (uvedených v Cestovných poriadkoch) v rámci Liniek; a
3. najneskôr do BUDE DOPLNENÉ pred Začiatkom prevádzky predložiť Objednávateľovi rozhodnutia príslušného Dopravného správneho orgánu o udelení licencií na Linky uvedené v **Prílohe č. 1** Zmluvy a tieto licencie držať v platnosti po celý čas poskytovania Služieb.
   1. Dopravca berie na vedomie, že Cestovný poriadok môže byť v priebehu doby účinnosti Zmluvy na základe jednostranného rozhodnutia Objednávateľa menený, Zmluvné strany sa dohodli, že možnosti takejto zmeny, ako aj súvisiace a ďalšie práva a povinnosti, sú dojednané v **Prílohe č. 4** Zmluvy – časť A bod 1.

# Dopravný výkon a Cena dopravného výkonu na 1 km

* 1. Dopravca bude dopravnú obslužnosť podľa Zmluvy prevádzkovať v predpokladanom rozsahu dopravného výkonu [BUDE DOPLNENÉ] **km** podľa Cestovných poriadkov na Linkách **v kalendárnom roku** trvania Zmluvy (v prípade kratšieho trvania je predpokladaný rozsah pomerne znižený). Predpokladaný rozsah poskytovania prepravných služieb za celé obdobie účinnosti Zmluvy nemožno vzhľadom na Mimoriadnu situáciu stanoviť. Zmluvné strany berú na vedomie, že vyššie uvedené rozsahy dopravného výkonu v km sú predpokladané z dôvodov, že rozsah dopravného výkonu, resp. rozsah Služieb môže byť počas trvania Zmluvy menený: (**i**) v súlade s pravidlami výslovne dojednanými v Zmluve, resp. z dôvodov predpokladaných touto Zmluvou, a/alebo (**ii**) v súlade so ZVO (najmä v súlade s pravidlami v ust. § 18 ZVO).
  2. V prípade poskytovania Služieb počas ktoréhokoľvek jedného kalendárneho roka po dobu kratšiu ako jeden celý kalendárny rok (t.j. menej ako 365, resp. 366 kalendárnych dní), je rozsah dopravného výkonu pre toto obdobie znížený pomerne podľa počtu dní, v ktorých Zmluva v kalendárnom roku trvala, s prihliadnutím na počet sviatkov a počet pracovných dní. Rozsah ostatných výkonov (prístavné, odstavné, príjazdové a servisné) nie je Objednávateľom hradený, nakoľko je súčasťou dohodnutej Ceny dopravného výkonu na 1 km v kalendárnom roku.
  3. **Cena dopravného výkonu na 1 km v kalendárnom roku** [2021]**ako východisková cena pre plnenie Zmluvy činí [DOPLNÍ UCHÁDZAČ] EUR bez DPH, resp. [DOPLNÍ UCHÁDZAČ] s DPH**. Výpočet Ceny dopravného výkonu na 1 km v kalendárnom roku [2021], ktorý obsahuje tiež výpočet nákladov za dopravný výkon v kalendárnom roku [2021] a za celé obdobie plnenia Zmluvy, je neoddeliteľnou súčasťou Zmluvy ako **Príloha č. 10**.
  4. Pre vylúčenie akýchkoľvek pochybností, pokiaľ Zmluva výslovne nestanovuje inak, najmä čo sa týka úpravy výpočtu ceny, je cena podľa tohto článku V. cena úplná a konečná za všetko plnenie poskytované Dopravcom na základe Zmluvy a sú v nej zahrnuté všetky priame, nepriame, ako aj akékoľvek iné náklady Dopravcu, potrebné pre riadne a včasné plnenie všetkých svojich povinností na základe Zmluvy, teda Dopravca voči Objednávateľovi nemá nárok na žiadne iné plnenie.
  5. Zmluvnou nie sú poskytované žiadne výlučné ani výhradné práva podľa článku 4 ods. 1 písm. b) odrážka ii) Nariadenia č. 1370/2007.

# Zmena rozsahu plnenia, vyhradená zmena záväzku a ďalšie zmeny a dojednania

* 1. Zmluvné strany sa týmto výslovne dohodli na možnostiach zmien rozsahu plnenia, vyhradených zmien záväzku a možnosti ďalších zmien, ako aj na s tým súvisiacich dojednaniach, ako sú tieto uvedené v **Prílohe č. 4** Zmluvy– časť B.

# Štandardy poskytovania Prímestskej dopravy

* 1. Dopravca sa zaväzuje poskytovať Služby v súlade so štandardmi a za dodržania práv a povinností Zmluvných strán, ktoré sú uvedené v **Prílohe č. 5** Zmluvy – časť A a v ďalších prílohách k Zmluve tam uvedených.

# Ďalšie práva a povinnosti Dopravcu

* 1. Dopravca sa zaväzuje po dobu trvania záväzkov zo Zmluvy, pokiaľ iné ustanovenia Zmluvy nestanovujú výslovne inak (najmä čo sa týka osobitných lehôt na splnenie alebo dodržanie vybraných povinností):

1. mať všetky potrebné povolenia na vykonávanie Prímestskej dopravy a / alebo všetky potrebné licencie na vykonávanie Prímestskej dopravy udelenej Dopravným správnym orgánom, resp. iným príslušným orgánom verejnej moci, s výnimkou situácií, keď si nová zmena Cestovného poriadku bude vyžadovať zmenu licencie alebo vydanie novej licencie, v takom prípade sa tieto zaväzuje získať, najmä v súlade s bodmi 4.4 a 4.5 Zmluvy a prílohou č. 4 Zmluvy – časťou A;
2. mať Cestovné poriadky schválené Dopravným správnym orgánom, tým nie sú dotknuté ostatné povinnosti podľa Zmluvy vo vzťahu k Cestovným poriadkom;
3. mať zaistené Vozidlá, personál a technické zázemie potrebné na prevádzkovanie Služieb v preprave cestujúcich podľa Cestovných poriadkov, vrátane zázemia nevyhnutného pre výkon všetkých ďalších služieb súvisiacich s plnením Zmluvy;
4. byť odborne spôsobilý, zabezpečiť poskytovanie súhrnu činností uložených zákonom ZCD;
5. spĺňať Technické a prevádzkové štandardy Prímestskej dopravy BBSK podľa **Prílohy č. 2**, vrátane štandardov pre prepravu osôb s obmedzenou schopnosťou pohybu a orientácie uvedené všeobecne záväznými právnymi predpismi a touto Zmluvou; a
6. dodržiavať povinnosti vyplývajúce z aplikovateľných právnych predpisov, najmä ZCD.
   1. S výnimkou autobusových staníc, Objednávateľ od aktuálnych vlastníkov, nájomcov alebo správcov zabezpečí, že Zastávky, obratiská a obdobné plochy slúžiace k prevádzke autobusovej dopravy, označníky Zastávok (pre vylúčenie pochybností, pod označníkom sa nerozumie dopravná značka) a informačné tabule na Zastávkach bude možné používať na účely plnenia Zmluvy (vrátane prípadného odstavenia Vozidla na odstavnej ploche na to určenej v prípade prestojov vzhľadom na nastavenie Cestovných poriadkov a pod.), a to samostatnými zmluvami uzatvorenými s týmito subjektmi, ktoré sú verejne dostupné a priebežne aktualizované na ...........bude doplnený webový odkaz.................... Dopravca bude buď na základe Zmluvy a/alebo ako oprávnený užívateľ na základe samostatných zmlúv podľa predchádzajúcej vety oprávnený pre účely plnenia Zmluvy a s tým súvisiacich povinností vyplývajúcich zo ZCD na bezodplatné užívanie Zastávok, obratísk a obdobných plôch slúžiacich k prevádzke autobusovej dopravy, označníkov Zastávok a informačných tabúľ na Zastávkach. Označenia Liniek na označníkoch a Cestovné poriadky Liniek obsluhujúcich Zastávku na informačných tabulách / označníku, ak informačná tabuľa chýba, zabezpečí Objednávateľ sám na svoje náklady. Aktuálne rozmery a spôsob umiestnenia Cestovných poriadkov, ako aj ďalšie detaily označovania Zastávok sú uvedené na ...........bude doplnený webový odkaz....................
   2. Dopravca je povinný umožniť Objednávateľovi kedykoľvek na požiadanie vykonať kontrolu všetkých dát potrebných na posúdenie správnosti údajov vykazovaných Dopravcom podľa Zmluvy. Dopravca je tiež povinný kedykoľvek na požiadanie Objednávateľovi umožniť kontrolu plnenia akýchkoľvek povinností Dopravcu podľa Zmluvy alebo skutočnosti, či Dopravca spĺňa všetky zákonné požiadavky pre prevádzkovanie Prímestskej dopravy. Pri kontrolách je Dopravca povinný poskytnúť Objednávateľovi všetku požadovanú súčinnosť, najmä poskytnúť Objednávateľovi všetky vyžiadané dokumenty relevantné pre plnenie Zmluvy, sprístupniť objekty a dopravné prostriedky používané na plnenie Zmluvy a zabezpečiť prítomnosť vedúcich zamestnancov či členov orgánov Dopravcu na rokovaniach, ktoré budú v rámci kontrol Objednávateľom požadované. O umožnenie kontroly Objednávateľ Dopravcu požiada žiadosťou, ktorej je Dopravca povinný vyhovieť a umožniť kontrolu v dojednanom termíne, a ak k dohode nedôjde, tak v termíne jednostranne stanovenom Objednávateľom, ktorý nesmie byť skorší, než 3 pracovné dni od doručenia žiadosti. Objednávateľ je povinný vykonávať kontrolu spôsobom, ktorý nebude nad primeranú mieru zaťažovať bežnú prevádzku Dopravcu. Pod bežnou prevádzkou sa rozumie faktický (fyzický) výkon dopravnej činnosti Vozidlami spôsobom, aby nedochádzalo k meškaniam v dopravnom výkone. Dopravca je oprávnený v odôvodnených prípadoch navrhnúť z kontroly vylúčiť dokumenty, doklady, objekty a prostriedky, ktoré sa nijakým spôsobom netýkajú Zmluvy, v pochybnostiach rozhodne Objednávateľ.
   3. Dopravca je povinný viesť objektívne, správne a preukázateľné účtovníctvo v súlade s príslušnými právnymi predpismi. Účtovníctvo vo vzťahu k plneniu Zmluvy je Dopravca povinný viesť oddelene a ďalej je povinný oddelene evidovať všetky výdavky v súvislosti s plnením Zmluvy, ako aj všetky plnenia prijaté od Objednávateľa, tieto dokumenty je Dopravca povinný viesť aj elektronicky v strojovo čitateľnom formáte. Do všetkých dokumentov podľa tohto bodu 8.4 je Dopravca povinný umožniť Objednávateľovi kedykoľvek a bez akéhokoľvek odkladu nahliadnuť a tieto mu sprístupniť (v prípade elektronických dokumentov zaslať).
   4. Dopravca je povinný predkladať Objednávateľovi kópie všetkých formulárov, resp. údajov z nich v rovnakej forme, a iných dokumentov, ktoré je povinný viesť a/alebo poskytovať Štatistickému úradu Slovenskej republiky na základe ust. § 18 ods. 5 zákona č. 540/2001 Z.z. a príslušných aktuálnych vykonávacích predpisov. Pokiaľ sú tieto údaje poskytované elektronicky, Dopravca ich predloží elektronicky vo vzájomne dohodnutom alebo Objednávateľom určenom štandardne zaužívanom formáte, avšak vždy v otvorenom – strojovo čitateľnom, resp. kopírovateľnom formáte, a to vždy najneskôr do piatich (5) kalendárnych dní po tom, čo bol tieto údaje povinný poskytnúť Štatistickému úradu SR. Pre účely plnenia povinnosti Objednávateľa podľa ust. § 43 písm. e) ZCD je Dopravca povinný ďalej zaznamenávať všetky relevantné prevádzkové údaje o vykonávanej doprave, resp. o plnení Zmluvy, a to v súlade, v rozsahu a spôsobom (vrátane formy) podľa ust. § 9 Vyhlášky Ministerstva dopravy a výstavby Slovenskej republiky č. 5/2020 Z.z., a tieto poskytnúť Objednávateľovi vždy najneskôr do 15. 2. nasledujúceho kalendárneho roka. Nedodržanie povinnosti Dopravcu podľa prechádzajúcej vety tohto bodu 8.5 oprávňuje Objednávateľa uložiť Dopravcovi zmluvnú pokutu vo výške 1.000,- EUR plus 10,- EUR za každý aj začatý deň omeškania. Na požiadanie Objednávateľa je Dopravca povinný poskytovať všetky informácie a údaje podľa tohto bodu 8.5 aj priebežne, najčastejšie však raz do mesiaca, a to vždy najneskôr do desiatich (10) pracovných dní od vyžiadania, zmluvná pokuta podľa predchádzajúcej vety sa použije primerane aj na porušenie tejto povinnosti, avšak krátená o 50%. Zmluvné strany sa dohodli, že pokiaľ kedykoľvek počas trvania Zmluvy dôjde k zmene právnych predpisov uvedených vyššie v tomto bode 8.5, vrátane zrušenia týchto predpisov, ich nahradenia alebo prijatia akýchkoľvek iných obdobných právnych predpisov, ktoré budú stanovovať povinnosti obdobné s povinnosťami uvedenými vyššie, bude Dopravca povinný Objednávateľovi v súlade s podmienkami tohto bodu 8.5 (vrátane zachovania platnosti zmluvných pokút) poskytovať všetky údaje, formuláre a informácie v rozsahu vyžadovanom aktuálnymi aplikovateľnými právnymi predpismi. Zmluvné strany sa ďalej dohodli, že aj v prípade, ak dôjde k zmene alebo zrušeniu právnych predpisov uvedených v tomto bode 8.5, bude Dopravca povinný Objednávateľovi vždy poskytovať prinajmenšom tieto informácie a dokumenty: BUDE DOPLNENÝ ROZSAH DOKUMENTOV, a to za podmienok v tomto bode 8.5, a bez ohľadu na to, či takáto povinnosť vyplýva z aktuálnych aplikovateľných právnych predpisov.
   5. Dopravca je povinný strpieť umiestnenia informačných materiálov pre cestujúcich v súvislosti s poskytovaním prepravných služieb na základe Zmluvy, propagačných materiálov na športové, kultúrne a spoločenské podujatia a tiež reklamných materiálov (najmä plagátov, polepov na karosériu Vozidiel a pod.) v na to vymedzených častiach Vozidiel, a to na náklady Objednávateľa. Objednávateľ sa zaväzuje pri umiestňovaní všetkých informačných, propagačných a reklamných materiálov postupovať v súčinnosti s Dopravcom a v súlade s aplikovateľnými právnymi predpismi, a to za účelom neobmedzenia poskytovania Služieb podľa Zmluvy. Dopravca nie je bez predchádzajúceho písomného súhlasu Objednávateľa v listinnej podobe oprávnený akékoľvek reklamné materiály vo Vozidlách umiestniť ani umožniť ich umiestnenie akýmkoľvek tretím osobám. Ustanovenie predchádzajúcej vety platí aj pre šírenie reklamných oznámení vo Vozidlách zvukom alebo obrazom. Výnosy z umiestnenia reklamných materiálov alebo šírenia reklamných oznámení podľa tohto bodu 8.6 Zmluvy náležia priamo Objednávateľovi.
   6. Vzhľadom na povinnosť Dopravcu podľa ust. § 11 písm. d) ZCD sa zmluvné strany dohodli, že úhrady vo vzťahu k zabezpečeniu činností Dopravcu podľa Zmluvy v rozsahu úhrad za užívanie autobusových staníc nahradí Objednávateľ Dopravcovi na mesačnej báze v rámci Vyrovnania ceny dopravného výkonu za príslušný kalendárny mesiac v rozsahu a spôsobom podľa čl. X Zmluvy; to neplatí o tej časti plnenia, ktoré bude Objednávateľ hradiť na základe Zmlúv s vlastníkmi podľa bodu 8.8 priamo.
   7. Objednávateľ pre účely riadneho plnenia Zmluvy a ZCD Dopravcom uzatvoril zmluvy s vlastníkmi, správcami a/alebo nájomcami **autobusových staníc**, na základe ktorých bude môcť Dopravca najneskôr k momentu začatia poskytovania Služieb podľa Zmluvy vstúpiť do osobitného právneho vzťahu s vlastníkom, správcom a/alebo nájomcom autobusovej stanice podľa ust. § 11 písm. d) ZCD (ďalej len „**Zmluvy s vlastníkmi**“) alebo pristúpiť k Zmluvám s vlastníkmi, ktoré už budú obsahovať práva a povinnosti v zmysle ZCD, najmä v zmysle § 11 písm. d) ZCD. Dopravca sa zaväzuje vstúpiť do takýchto osobitných právnych vzťahov s vlastníkom, správcom a/alebo nájomcom autobusovej stanice podľa ust. § 11 písm. d) ZCD alebo pristúpiť k Zmluvám s vlastníkmi (v závislosti od toho, ako bude koncipovaná tá-ktorá Zmluva s vlastníkom). Zmluvy s vlastníkmi sú publikované na ...........bude doplnený webový odkaz..................... Dopravca je povinný zaslať Objednávateľovi kópiu alebo scan každej zo zmlúv podľa ust. § 11 písm. d) ZCD uzatvorenej pre účely plnenia Zmluvy bezprostredne, najneskôr však tri pracovné dni po tom, čo ju uzatvorí; to platí aj o zasielaní akýchkoľvek zmien týchto zmlúv alebo právnych úkonov, ktorými sú menené (napr. dodatkov).

# Subdodávatelia

* 1. Dopravca je oprávnený použiť na poskytovanie služieb na základe Zmluvy subdodávateľov.
  2. Za splnenie povinností prostredníctvom subdodávateľov Dopravca zodpovedá rovnako, ako by služby podľa Zmluvy poskytoval sám.

# Vyrovnanie ceny dopravného výkonu za príslušný kalendárny mesiac a platobné podmienky

* 1. Dopravca doručí Objednávateľovi za každý príslušný (ukončený) kalendárny mesiac náležite vyplnený **Mesačný výkaz výkonov a tržieb** (záväzný vzor výkazu je **Prílohou č. 7** Zmluvy) a faktúry plus doklady o úhrade Sumy úhrad za užívanie autobusových staníc, ktoré musia byť v súlade so Zmluvami s vlastníkmi, zmluvami uzatvorenými na ich základe, resp. zmluvami uzatvorenými podľa § 11 písm. d) ZCD, a to vždy do 20. dňa nasledujúceho kalendárneho mesiaca, v ktorom vyčísli dopočet vyrovnania ceny dopravného výkonu za príslušný kalendárny mesiac, ktorý sa stanoví ako súčin **Skutočného dopravného výkonu v príslušnom kalendárnom mesiaci** a **ceny za 1 km dopravného výkonu platný v príslušnom kalendárnom roku**, znížený o **Výnosy na vyrovnanie ceny dopravného výkonu** a zvýšený o **Oprávnenú** **sumu úhrad za užívanie autobusových staníc**. Objednávateľ je oprávnený Mesačný výkaz výkonov a tržieb odmietnuť a vrátiť ho Dopravcovi na prepracovanie, a to aj opakovane, ak Mesačný výkaz výkonov a tržieb nezodpovedá skutočne vykonanému výkonu alebo je chybný. Objednávateľ je na základe informácií dostupných z vlastnej činnosti alebo z verejných zdrojov oprávnený Dopravcovi v lehote 5 pracovných dní po obdržaní príslušných faktúr a dokladov o úhrade oznámiť, že Dopravcom uhradená a dokladovaná Suma úhrad za užívanie autobusových staníc nezodpovedá Oprávnenej sume úhrad za užívanie autobusových staníc a s odkazom na použité informácie (zverejnené cenníky alebo právoplatné rozhodnutie preukazujúce porušenie pravidiel hospodárskej súťaže) a v súlade s nimi stanoviť výšku Oprávnenej sumy úhrad za užívanie autobusových staníc. Ak Objednávateľ Mesačný výkaz výkonov a tržieb / prepracovaný Mesačný výkaz výkonov a tržieb Dopravcovi nevráti na prepracovanie / opätovné prepracovanie v lehote pracovných 5 dní po obdržaní Mesačného výkazu výkonov a tržieb / prepracovaného Mesačného výkazu výkonov a tržieb, považujú sa tieto údaje za schválené (ďalej len „**Schválený mesačný výkaz výkonov a tržieb**“).

|  |  |
| --- | --- |
| **Vzorec pre výpočet dopočtu vyrovnania ceny dopravného výkonu za príslušný kalendárny mesiac (pre účely výpočtov kvartálnych vyúčtovaní a následných úhrad) je nasledujúci:**   |  | | --- | | *Vjn* = (*Sjn* . *Cn*) – T*jn*+ O*jn* |   kde:  Vjn je dopočet vyrovnania ceny dopravného výkonu za príslušný kalendárny mesiac „j“ roku „n“  *Sjn* je Skutočný dopravný výkon v príslušnom (už ukončenom) kalendárnom mesiaci „j“ roku „n“  Cn je Cena dopravného výkonu na 1 km v príslušnom kalendárnom roku „n“ (bez DPH)  *Tjn* je čiastka zodpovedajúca Výnosom pre výpočet vyrovnania ceny dopravného výkonu v príslušnom kalendárnom mesiaci „j“ roku „n“ (bez DPH)  O*jn* je čiastka zodpovedajúca Oprávnenej sume úhrad za užívanie autobusových staníc v príslušnom kalendárnom mesiaci „j“ roku „n“ (bez DPH) |

* 1. K úhradám ceny dopravného výkonu bude dochádzať formou úhrad mesačných zálohových platieb a formou následného kvartálneho vyúčtovania zálohových platieb, s opciou Objednávateľa každého polroka trvania Zmluvy upraviť na základe ostatných dvoch kvartálnych vyúčtovaní výšku mesačne uhrádzanej zálohovej platby, všetko nasledovne:

1. Počnúc Začiatkom prevádzky, do siedmeho dňa každého kalendárneho mesiaca trvania Zmluvy (resp. po prvý krát do siedmych dní od Začatia prevádzky, ak nedôjde k Začatiu prevádzky v 1. kalendárny deň mesiaca), vystaví Dopravca Objednávateľovi zálohovú faktúru vo výške 1/12 Ceny dopravného výkonu na 1 km v kalendárnom roku podľa bodu 5.3, vynásobenú počtom ročného predpokladaného nájazdu kilometrov podľa bodu 5.1, poníženú BUDE DOPLNENÉ NAJMÄ V NADVÄZNOSTI NA VÝSTUP Z PLÁNU DOPRAVNEJ OBSLUŽNOSTI: o TBA% / sumu TBA (ako predpokladaná hodnota Výnosov pre výpočet vyrovnania ceny dopravného výkonu) a povýšenú o sumu zodpovedajúcu Oprávnenej sume úhrad za užívanie autobusových staníc na základe Zmlúv s vlastníkmi, resp. iných zmlúv podľa bodu 8.8., s výnimkou platieb, ktoré hradí Objednávateľ priamo. Splatnosť zálohovej faktúry je 15. deň príslušného kalendárneho mesiaca, v ktorom bola vystavená, resp. 15 dní od vystavenia, ak nebola vystavená prvý deň v mesiaci.
2. Na základe Schválených mesačných výkazov výkonov a tržieb za každé tri kalendárne mesiace trvania Zmluvy (bez ohľadu na to, či ide o tri celé alebo neukončené mesiace trvania, a v prípade skoršieho skončenia Zmluvy, za posledný mesiac / dva trvania Zmluvy) a súčasne na základe vykonaných príslušných mesačných dopočtov vyrovnania ceny dopravného výkonu za príslušné kalendárne mesiace podľa bodu 10.1, vystaví Dopravca Objednávateľovi do troch pracovných dní od momentu schválenia ostatného relevantného Schváleného mesačného výkazu výkonov a tržieb (t.j. tretieho alebo posledného v prípade skoršieho skončenia trvania Zmluvy) kvartálnu vyúčtovaciu faktúru vo výške zodpovedajúcej takýmto Schváleným mesačným výkazom výkonov a tržieb s lehotou splatnosti 30 dní a zašle ju Objednávateľovi na schválenie. Objednávateľ schváli kvartálnu vyúčtovaciu faktúru, ak sú všetky údaje a náležitosti v súlade so Zmluvou a aplikovateľnými právnymi predpismi alebo ju v opačnom prípade vráti Dopravcovi na opravu, a to v lehote 5 pracovných dní. Ak sa Objednávateľ v tejto lehote nevyjadrí, platí, že kvartálnu vyúčtovaciu faktúru schválil. Pokiaľ nedôjde k schváleniu, platí lehota splatnosti 30 dní od momentu vystavenia opravenej a Objednávateľom akceptovanej faktúry. Tento proces možno aplikovať aj opakovane. Do troch pracovných dní od schválenia kvartálnej vyúčtovacej faktúry vystaví Objednávateľ jednostranný zápočet, predmetom ktorého bude započítanie vyplatených troch mesačných zálohových platieb vzťahujúcich sa k obdobiu, ku ktorému sa vzťahuje schválená kvartálna vyúčtovacia faktúra. Prípadný nedoplatok Objednávateľa uhradí Objednávateľ v lehote splatnosti schválenej kvartálnej vyúčtovacej faktúry. Prípadný preplatok Objednávateľa vráti Dopravca Objednávateľovi v tej istej lehote splatnosti.

|  |  |
| --- | --- |
| **Vzorec pre výpočet kvartálneho vyúčtovania zálohových platieb:**   |  | | --- | | D*jn* = V*jn* - Z*jn* |   kde:  D*jn*je dopočet kvartálneho vyúčtovania ceny dopravného výkonu za príslušný kvartál „j“ roku „n“ (ak je D*jn* kladné číslo, má Objednávateľ nedoplatok, ak je záporné, má Objednávateľ preplatok)  *Vjn* je dopočet vyrovnania ceny dopravného výkonu za príslušný kvartál „j“ roku „n“ (t.j. sčítané V*jn* za 3 príslušné mesiace, vypočítané v súlade s bodom 10.1 a vzorcom tam uvedeným)  Z*jn* je suma skutočne vyplatených zálohových platieb podľa písm. a. vyššie alebo c. nižšie za kvartál „j“ roku „n“, t.j. za 3 príslušné kalendárne mesiace |

1. Každého polroka trvania Zmluvy počnúc Začiatkom prevádzky je na základe predchádzajúcich dvoch kvartálnych vyúčtovacích faktúr a vyplatených preplatkov alebo nedoplatkov je Objednávateľ oprávnený jednostranne rozhodnúť o zmene výšky preddavku podľa písm. a. vyššie tak, aby sa preddavok rovnal výške priemernej mesačnej skutočne uhradenej sume za ostatných 6 mesiacov. Tento proces je možné aplikovať aj opakovane každých 6 mesiacov (vždy za predchádzajúce dva kvartály).
   1. Faktúry vystavené na základe Zmluvy musia obsahovať všetky náležitosti daňového dokladu v súlade s aplikovateľnými právnymi predpismi. Ďalej musia faktúry obsahovať číslo Zmluvy. Vo faktúre musí byť uvedený údaj o splatnosti podľa Zmluvy. Ak faktúra neobsahuje dohodnuté náležitosti alebo náležitosti podľa platných právnych predpisov, alebo ak budú tieto údaje uvedené chybne, je Objednávateľ oprávnený faktúru v lehote 5 pracovných dní odo dňa jej doručenia bez zaplatenia vrátiť. Dopravca je povinný podľa povahy nesprávnosti faktúru opraviť alebo novo vyhotoviť, a to vždy s novou lehotou splatnosti, a odoslať ju Objednávateľovi najneskôr do 5 pracovných dní od dátumu doručenia vrátenej faktúry Dopravcovi. Nová lehota splatnosti začne plynúť úplne od začiatku odo dňa doručenia riadne opravenej alebo novo-vyhotovenej faktúry Objednávateľovi. Objednávateľ sa nemôže dostať do omeškania s platením faktúry, ktorá nemá všetky náležitosti alebo je chybná alebo je vyhotovená Dopravcom v rozpore s touto Zmluvou alebo právnymi predpismi.
   2. Objednávateľ je oprávnený započítať akékoľvek splatné vzájomné pohľadávky, ktoré vznikli na základe Zmluvy voči pohľadávkam Dopravcu, ak tieto neboli uhradené ani po predchádzajúcej výzve Objednávateľa so stanovením lehoty v minimálnej dĺžke 15 dní. K započítaniu dôjde okamihom, keď oznámenie o započítaní dôjde druhej zmluvnej strane.
   3. Pre účely článku 4 ods. 2 Nariadenia č. 1370/2007 platí, že Objednávateľ si ponecháva celý výťažok z predaja cestovných dokladov, avšak vzhľadom na skutočnosť, že časť alebo celé tieto výťažky bude inkasovať priamo Dopravca od cestujúcich, je stanovený mechanizmus vyrovnania ceny dopravného výkonu podľa tohto článku X. Zmluvy.

# Zmena Technických a prevádzkových štandardov

* 1. Zmluvné strany sa dohodli, že Technické a prevádzkové štandardy možno meniť výlučne v súlade s pravidlami v Zmluve, najmä dojednanými v **Prílohe č. 5 – časť B.**

# Zmena ceny dopravného výkonu (indexácia)

* 1. POZNÁMKA: UPLATNÍ SA V ZÁVISLOSTI OD PREDPOKLADU TRVANIA MIMORIADNEJ SITUÁCIE: Zmluvné strany sa dohodli, že počas trvania Zmluvy bude dochádzať k indexácií Ceny dopravného výkonu na 1 km v kalendárnom roku a to výlučne v súlade s pravidlami indexácie a ďalšími dojednaniami uvedenými v **Prílohe č. 9 Zmluvy**.

# Niektoré Sankcie

* 1. Popri iných sankciách uvedených v Zmluve a jej prílohách sa Zmluvné strany dohodli na ďalších sankciách, vrátane zmluvných pokút za porušenie povinností v Zmluve, ako sú uvedené v **Prílohe č. 12** Zmluvy. Pre lepší prehľad sankcií obsahuje príloha č. 12 aj prehľad sankcií na základe iných ustanovení Zmluvy a jej príloh.

# Banková záruka/poistenie záruky

* 1. POZNÁMKA: UPLATNÍ SA V ZÁVISLOSTI OD PREDPOKLADU TRVANIA MIMORIADNEJ SITUÁCIE: Dopravca je povinný poskytnúť Objednávateľovi najneskôr do 15 dní pred Začatím prevádzky na krytie všetkých záväzkov zo Zmluvy neodvolateľnú a bezpodmienečnú bankovú záruku alebo neodvolateľné a nepodmienené poistenie záruky. Banková záruka alebo poistenie záruky musí byť poskytnuté s miestom plnenia v Slovenskej republike.
  2. Dopravca je povinný zabezpečiť, aby banková záruka alebo poistenie záruky podľa tohto článku XIV. Zmluvy boli vystavené ako neodvolateľné a bezpodmienečné, pričom banka či poisťovateľ sa zaviaže k plneniu bez námietok a na základe prvej výzvy Objednávateľa ako oprávneného. Originál záručnej listiny je Dopravca povinný odovzdať objednávateľovi najneskôr do 15 dní pred Začiatkom prevádzky.
  3. Banková záruka alebo poistenie záruky podľa ustanovení Zmluvy musí spĺňať nasledujúce predpoklady:

1. výška zabezpečenej (záručnej) sumy je 0,5% zo sumy určenej ako súčin celkových predpokladaných km dopravného výkonu za trvanie Zmluvy (údaj v zmysle bodu 5.1 Zmluvy) a ceny za 1km dopravného výkonu bez DPH podľa bodu 5.3 Zmluvy. Zmena ktoréhokoľvek z týchto údajov kedykoľvek počas trvania Zmluvy nebude mať vplyv na výšku zabezpečenia a aplikujú sa vždy hodnoty pôvodne podpísanej Zmluvy,
2. platnosť najmenej po dobu plnenia Zmluvy, pričom ustanovenie bodu 14.4 nie je týmto dotknuté.
   1. Dopravca je oprávnený dojednať bankovú záruku či poistenie záruky na dobu kratšiu, než je uvedené v bode 14.3 písm. b) za týchto podmienok:
3. Dopravca zaistí platnosť bankovej záruky či poistenia záruky v kratších časových úsekoch, avšak nepretržite po dobu plnenia Zmluvy,
4. predĺženie alebo nahradenie bankovej záruky či poistenia záruky novou bankovou zárukou či novým poistením záruky musí Dopravca realizovať a odovzdať objednávateľovi najneskôr mesiac pred ukončením jej platnosti, inak je Objednávateľ oprávnený načerpať a zadržať 50% záručnej sumy, až kým Dopravca povinnosť podľa bodu 14.4 nesplní, náklady s tým spojené znáša Dopravca a Objednávateľ v súvislosti s tým nezodpovedá za škodu ani nie je povinný vydať úroky, ani žiadne iné obdobné plnenia.
   1. Objednávateľ je na základe predloženej bankovej záruky či poistenia záruky oprávnený čerpať finančné prostriedky kumulovane až do celkovej výšky poskytnutej bankovej záruky či poistenia záruky, a to v prípade, ak mu vznikne zodpovedajúci finančný nárok na základe porušenia niektorej zo Zmluvných alebo zákonných povinností Dopravcu a Dopravca tento finančný nárok v stanovenej lehote neuhradí. Bankovou zárukou či poistením záruky tak budú zabezpečené všetky peňažné čiastky, ktoré môžu byť Objednávateľom od Dopravcu požadované (vrátane všetkých úrokov z omeškania a všetkých ďalších zmluvných pokút a škôd, ktoré môže Objednávateľ od Dopravcu požadovať v súvislosti s touto Zmluvou).
   2. Pokiaľ dôjde v priebehu platnosti Zmluvy na čerpanie bankovej záruky či poistenia záruky tak, že disponibilná suma klesne pod jednu polovicu výšky bankovej záruky / poistenia záruky podľa bodu 14.3 písm. a), bude Dopravca povinný do 30 dní od doručenia písomného oznámenia Objednávateľa o poklese disponibilnej sumy pod jednu polovicu výšky bankovej záruky / poistenia záruky doplniť bankovú záruku / poistenie záruky tak, aby dosahovala celkovej výšky bankovej záruky / poistenia záruky požadovanej Objednávateľom, ak tak Dopravca v stanovenej lehote, je Objednávateľ oprávnený čerpať zvyšok sumy z bankovej záruky / poistenia záruky a zadržať ho až do doplnenia zvyšnej časti k celku, náklady s tým spojené znáša Dopravca a Objednávateľ v súvislosti s tým nezodpovedá za škodu ani nie je povinný vydať úroky, ani žiadne iné obdobné plnenia.
   3. Objednávateľ vráti Dopravcovi originál záručnej listiny do 5 pracovných dní po skončení platnosti bankovej záruky / poistenia záruky, avšak nie skôr, než dôjde k vysporiadaniu všetkých záväzkov Dopravcu voči Objednávateľovi.

# Ukončenie Zmluvy

* 1. Zmluva zaniká:

1. uplynutím dohodnutej doby podľa bodu 4.2 Zmluvy;
2. písomnou dohodou oboch Zmluvných strán;
3. uplynutím výpovednej doby v prípade uplatnenia výpovede Objednávateľom, akákoľvek výpoveď Zmluvy Dopravcom na základe dispozitívnych ustanovení právnych predpisov je týmto vylúčená;
4. odstúpením od Zmluvy niektorou zo zmluvných strán za podmienok výslovne dojednaných v Zmluve, dôvody podľa dispozitívnych ustanovení právnych predpisov sú týmto vylúčené;
5. Zánikom Mimoriadnej situácie.
   1. Objednávateľ je oprávnený vypovedať túto Zmluvu v prípade:
6. podstatného porušenia ktorejkoľvek povinnosti Dopravcom, ktoré Dopravca nenapraví ani v dodatočnej lehote stanovenej Objednávateľom najmenej v dĺžke 15 pracovných dní;
7. ak bude (i) na návrh Dopravcu začaté konkurzné konanie podľa zákona č. 7/2005 Z.z., o konkurze a reštrukturalizácii a o zmene a doplnení niektorých zákonov, v znení neskorších predpisov (ďalej len „**ZKR**“) a jeho predmetom bude úpadok alebo hroziaci úpadok Dopravcu; alebo (ii) zahájené konkurzné alebo reštrukturalizačné konanie podľa ZKR a Dopravca najneskôr do piatich (5) pracovných dní od výzvy Objednávateľa tomuto neosvedčí, že nie je v úpadku a ani mu úpadok nehrozí;
8. ak bude Dopravcovi pre neplnenie zákonných alebo iných platných povinností odňaté akékoľvek oprávnenie potrebné pre prevádzkovanie Prímestskej dopravy, ktoré je nutné pre plnenie záväzkov podľa Zmluvy;
   1. Výpovedná doba začína plynúť od okamihu, kedy bola Dopravcovi doručená výpoveď a končí posledným dňom šiesteho mesiaca nasledujúceho po mesiaci, v ktorom bola výpoveď Dopravcovi doručená.
   2. Objednávateľ je oprávnený odstúpiť od Zmluvy v súlade s platnými a účinnými právnymi predpismi, ako aj v prípadoch, keď:
9. Dopravca v priebehu dvoch bezprostredne po sebe nasledujúcich kalendárnych dňoch neuskutoční riadne v súhrne viac ako 30% Spojov z dôvodov spočívajúcich na jeho strane;
10. Dopravca v priebehu jedného kalendárneho dňa neuskutoční riadne viac ako 60% Spojov z dôvodov spočívajúcich na jeho strane.

Odstúpiť od Zmluvy podľa tohto bodu 15.4 možno aj počas trvania výpovednej doby, odstúpenie od Zmluvy podľa tohto bodu 15.4 je okamžité, pokiaľ Objednávateľ v odstúpení nestanoví neskoršiu účinnosť, najdlhšie však uplynutím šiesteho mesiaca nasledujúceho po skončení mesiaca, v ktorom došlo k doručeniu odstúpenia Dopravcovi.

* 1. Dopravca je oprávnený odstúpiť od Zmluvy iba keď:

1. Dopravcovi nebol v rozpore s touto Zmluvou v dvoch bezprostredne po sebe nasledujúcich mesiacoch riadne a včas zaplatený mesačný preddavok podľa článku XI. Zmluvy, hoci na omeškanie a možnosť odstúpenia od Zmluvy Dopravca aspoň raz v súvislosti s takýmto omeškaním písomne upozornil Objednávateľa, umožnil mu nápravu v lehote aspoň desať pracovných dní a Objednávateľ nápravu v danej lehote neučinil;
2. Dopravcovi nebol v rozpore s touto Zmluvou aspoň v troch mesiacoch v jednom kalendárnom roku riadne a včas zaplatený mesačný preddavok podľa článku XI. Zmluvy, hoci na omeškanie a možnosť odstúpenia od Zmluvy Dopravca aspoň raz v danom roku písomne upozornil Objednávateľa, umožnil mu nápravu v lehote aspoň desať pracovných dní a Objednávateľ nápravu v danej lehote neučinil.
3. Dopravcovi nebolo v rozpore s touto Zmluvou aspoň dva krát v jednom kalendárnom roku riadne a včas zaplatené kvartálne vyúčtovanie podľa článku XI. Zmluvy, hoci na omeškanie a možnosť odstúpenia od Zmluvy Dopravca aspoň raz v danom roku písomne upozornil Objednávateľa, umožnil mu nápravu v lehote aspoň desať pracovných dní a Objednávateľ nápravu v danej lehote neučinil.
   1. Zánikom Zmluvy z akéhokoľvek dôvodu, pokiaľ nedôjde k odlišnej dohode zmluvných strán, nezanikajú nároky na zaplatenie zmluvnej pokuty ani náhradu škody, ani nároky na úhradu plnení, ktoré vznikli počas Zmluvy a neboli uhradené, ani práva a povinnosti, z ktorých povahy jasne vyplýva, že majú trvať aj po skončení Zmluvy, zánikom Zmluvy ďalej nezaniká ani povinnosť Dopravcu podľa bodu 8.5 a zmluvná pokuta tam dojednaná.
   2. Právne úkony podľa článku XV. Zmluvy musia byť učinené v listinnej podobe.

# Záverečné ustanovenia

* 1. Dopravca berie na vedomie, že Objednávateľ je povinným subjektom podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení (ďalej len „**ZSPI**“). Dopravca výslovne súhlasí s tým, že Objednávateľ je oprávnený poskytnúť informácie, ktoré sa dozvedel v súvislosti s touto Zmluvou a pri jej plnení. Informácie získané pri plnení povinností podľa Zmluvy sa nepovažujú za obchodné tajomstvo a Objednávateľ je tak oprávnený ich v rozsahu stanovenom príslušnými právnymi predpismi (napr. ZSPI) oznámiť tretím osobám. Takéto poskytnutie informácií nie je porušením obchodného tajomstva ani dôvernosti informácií.
  2. Zmluvné strany súhlasia so zverejnením textu Zmluvy na webovom sídle Objednávateľa v súlade so ZSPI, resp. na inom mieste v zmysle ZSPI, ako aj v profile Objednávateľa v zmysle ZVO. Predmetom zverejnenia nebudú údaje, ktoré možno v súlade s právnymi predpismi zo zverejnenia vynechať, resp. ktoré sa nezverejňujú. Zmluvné strany súhlasia, že sa v súlade s ust. § 5a ods. 4 ZSPI nezverejní **Príloha č. 8** - Výpočet Ceny dopravného výkonu na 1 km pre kalendárny rok 2021 (finančný model), ktorá obsahuje spôsob výpočtu jednotkovej ceny. Predmetná jednotková cena je uvedená v Zmluve, teda sa zverejní v súlade so ZSPI.
  3. Pokiaľ Zmluva pre komunikáciu zmluvných strán na príslušnom mieste výslovne nevyžaduje formu listovej zásielky alebo listinnú podobu, možno akúkoľvek komunikáciu alebo úkon na základe Zmluvy uskutočniť emailom na emailovú adresu príslušnej Zmluvnej strany uvedenú v záhlaví Zmluvy. Zmluvné strany sa výslovne dohodli, že emailom odoslaným v súlade s predchádzajúcou vetou je písomná forma právneho úkonu zachovaná. Pokiaľ Zmluva výslovne pre vybranú komunikáciu emailom nestanovuje inak, platí, že (**i**) email odoslaný zmluvnou stranou v pracovný deň do 14.00 hod aktuálneho stredoeurópskeho času sa považuje za doručený v ten istý pracovný deň, a (**ii**) email odoslaný zmluvnou stranou v pracovný deň po 14.00 hod aktuálneho stredoeurópskeho času alebo odoslaný v iný, než pracovný deň, sa považuje za doručený v najbližší pracovný deň. Pre doručovanie listových zásielok sa primerane aplikujú pravidlá doručovania podľa Civilného sporového poriadku s tým rozdielom, že pokiaľ dôjde k odoslaniu doporučenej listovej zásielky s doručenkou na adresu prijímajúcej zmluvnej strany uvedenú v záhlaví Zmluvy, pokiaľ preukázateľne nedôjde k skoršiemu doručeniu, považuje sa zásielka za doručenú tretí pracovný deň nasledujúci po dni, v ktorom bola zásielka odoslaná, a to bez ohľadu na to, či sa o zásielke adresát dozvedel, či ju prijal, odmietol, a pod. Zmenu adresy na doručovanie, ako aj emailu na doručovanie, uvedených v záhlaví Zmluvy, je zmluvná strana povinná druhej zmluvnej strane oznámiť: (i) pri emailovej adrese emailom, (ii) pri adrese na poštové doručovanie doporučenou listovou zásielkou. Zmena je účinná dva pracovné dni od doručenia informácie o zmene (pre doručovanie sa uplatnia pravidlá vyššie). Až do účinnosti zmeny platia pôvodná adresa na doručovanie a pôvodný email na doručovanie. Operatívne záležitosti potrebné pre riešenie denno-denných situácií vyplývajúcich z činností na základe Zmluvy možno riešiť aj telefonicky, pokiaľ však je akýkoľvek úkon predpokladaný Zmluvou, musí dôjsť k potvrdeniu emailom, resp. doporučenou listovou zásielkou, ak je pre taký úkon Zmluvou vyžadovaná. Zmenu Zmluvy, skončenie Zmluvy akýmkoľvek spôsobom, ani akékoľvek naviacpráce nemožno dojednať za žiadnych okolností iným spôsobom, než v listinnej podobe, pokiaľ Zmluva výslovne neupravuje iný postup.
  4. Neuplatnením akéhokoľvek práva podľa Zmluvy sa žiadna zmluvná strana tohto práva nevzdáva a toto právo nezaniká. Bez toho, aby tým boli dotknuté ďalej neuvedené práva, to platí aj o prípadoch, ak možno akékoľvek právo uplatniť opakovane, ako aj v prípade, ak možno uplatniť sankciu za akékoľvek porušenie povinnosti a pod.
  5. Dopravca je oprávnený postúpiť a previesť práva a povinnosti zo Zmluvy tretej osobe, najmä pokiaľ tvorí s Dopravcom koncern, avšak nie je tak oprávnený urobiť bez predchádzajúceho písomného súhlasu Objednávateľa (to platí aj o postúpení pohľadávok). K tomu môže dôjsť len za splnenia podmienok podľa ZVO.
  6. Zmluvné strany sa výslovne dohodli, že sú oprávnené započítať akékoľvek svoje pohľadávky voči druhej zmluvnej strane proti pohľadávkam druhej zmluvnej strany voči nim zo Zmluvy výlučne na základe písomnej dohody, pokiaľ v Zmluve nie je výslovne stanovené inak.
  7. Zmluva je vyhotovená v 4 (štyroch) vyhotoveniach, z ktorých každá zo zmluvných strán obdrží po 2 (dvoch) vyhotoveniach.
  8. Objednávateľ aj Dopravca svojím podpisom potvrdzujú správnosť údajov uvedených v záhlaví Zmluvy, predovšetkým potom názov, sídlo, IČO, kontaktnej adresy a čísla účtov.
  9. Zmluvné strany sa zaväzujú si navzájom bez zbytočného odkladu písomne (v listinnej podobe, ako aj emailom) oznámiť akékoľvek zmeny, ktoré by boli v rozpore s údajmi, vyhláseniami a záväzkami prijatými v Zmluve.
  10. Neoddeliteľnou súčasťou Zmluvy sú nasledujúce prílohy:

1. Zoznam Liniek zaisťovaných v rámci plnenia Zmluvy, vrátane vymedzenia obsluhovaného územia a ďalších detailov tam uvedených (t.j. vrátane príloh, resp. zložiek prílohy č. 1 1X až 1Y)
2. Technické a prevádzkové štandardy Prímestskej dopravy BBSK
3. Prehľad vozového parku a zabezpečenie poskytovania prepravných služieb podľa Zmluvy
4. Zmeny cestovných poriadkov, zmeny rozsahu plnenia a ďalšie dojednania
5. Štandardy poskytovania Služieb
6. Záväzný vzor vizuálu Vozidiel
7. Mesačný výkaz výkonov a tržieb (záväzný vzor)
8. Výpočet Ceny dopravného výkonu na 1 km pre kalendárny rok [2021]
9. Pravidla úpravy Ceny dopravného výkonu na 1 km (vrátane vzorovej tabuľky pre úpravu Ceny dopravného výkonu na 1 km ako prílohy 9a)
10. Predpokladaný rozsah zmeny Ceny dopravného výkonu na 1 km v prípade realizácie vyhradenej zmeny záväzku podľa článku VI. Zmluvy a prílohy č. 4 Zmluvy – časť B bod 2
11. Pravidlá kalkulácie kompenzácie Dopravcu pre účely aplikácie článku VI. Zmluvy a prílohy č. 4 Zmluvy – časť B bod 2
12. Niektoré sankcie a prehľad sankcií

V prípade akýchkoľvek rozporov medzi Zmluvou a jej Prílohami a/alebo medzi Prílohami Zmluvy, nemá tento rozpor za následok neplatnosť Zmluvy a rozpory budú odstránené výkladom za nasledujúcich základných pravidiel (vymedzené pravidlá sú len demonštratívne, avšak majú prednosť pred pravidlami výkladu tu nevymedzenými): Zmluva má prednosť pred akýmikoľvek Prílohami. Príloha č. 1 (vrátane jej akejkoľvek súčasti) má prednosť pred Prílohou č. 2 Technickými a prevádzkovými štandardmi Prímestskej dopravy BBSK. Pre vylúčenie akýchkoľvek pochybností, práva a povinnosti uvedené v prílohách Zmluvy sa považujú za práva a povinnosti vyplývajúce zo Zmluvy a to bez ohľadu na to, či je odkazované len na Zmluvu alebo aj na jej prílohy.

* 1. Pokiaľ v súlade s touto Zmluvou, na základe akéhokoľvek právneho predpisu, v súlade s akýmkoľvek právnym predpisom a/alebo na základe rozhodnutia alebo iného úkonu akéhokoľvek orgánu verejnej moci alebo iného subjektu na to určeného (vždy na základe Zmluvy alebo v danom čase účinného aplikovateľného právneho predpisu) dôjde alebo bude musieť dôjsť k akejkoľvek zmene akejkoľvek prílohy k Zmluve, zaväzujú sa Zmluvné strany, resp. Dopravca, ak bude pôvodcom tejto zmeny Objednávateľ, predmetnú zmenu rešpektovať a novo zmenená, resp. upravená príloha bude počnúc takouto zmenou súčasťou Zmluvy v rozsahu, v akom mení pôvodnú prílohu, namiesto pôvodnej prílohy. Pokiaľ v Zmluve nie je výslovne uvedené inak, vyhotoví k účinnosti tejto zmeny alebo najskôr ako to je možné zmenenú, resp. upravenú prílohu Objednávateľ. Týmto ustanovením nie sú dotknuté osobitné pravidlá na zmenu príloh Zmluvy, pričom platia aj pravidlá podľa tohto bodu 16.11, avšak v rozsahu, v akom si tieto pravidlá odporujú, majú pre konkrétnu prílohu prednosť osobitné pravidlá.
  2. Pokiaľ počas trvania Zmluvy nastane akákoľvek zmena aplikovateľného právneho predpisu, vrátane podzákonných predpisov, alebo technickej normy, vzťahujúcich sa na túto Zmluvu a/alebo činnosť podľa Zmluvy (ďalej spoločne len „**Zmena**“) a táto situácia nie je osobitne upravená v Zmluve, pričom predmetná Zmena si bude vyžadovať zmenu Zmluvy (najmä v prípade, ak budú ktorejkoľvek strane vyplývať nové povinnosti; v prípade, ak sa výkon niektorých práv alebo plnenie niektorých povinností stane nadmerne obtiažne alebo nemožné; a/alebo bude potrebné zmeniť alebo vytvoriť iné právne vzťahy, než sú uvedené v Zmluve – napr. podľa bodov 8.2, 8.7 a 8.8) zaväzujú sa zmluvné strany do 10 pracovných dní upraviť Zmluvu dodatkom v súlade so ZVO tak, aby bola príslušná zmena Zmluvy účinná k účinnosti Zmeny, a aby zodpovedala Zmene, avšak ekonomicky a právne zachovala účel a zmysel pôvodných dojednaní Zmluvy. Ak k dohode nedôjde, Objednávateľ je oprávnený domáhať sa žalobou na príslušnom súde určenia obsahu dodatku k Zmluvy sledujúc dosiahnutie účelu dojednania tohto bodu 16.12. Osobitne upravené situácie reagujúce na Zmeny v iných bodoch Zmluvy majú prednosť pred týmto bodom 16.12, avšak ak vyžadujú dohodu zmluvných strán a k tejto dohode nedôjde ani do 10 pracovných dní odo dňa doručenia písomnej výzvy Objednávateľa v listinnej forme, je Objednávateľ oprávnený podať žalobu na súd v súlade s pravidlami tohto bodu 16.12.
  3. Pokiaľ Zmluva na akomkoľvek mieste odkazuje na akýkoľvek dokument, ktorý je zverejnený na webe (napr. vo vzťahu k Cestovným poriadkom, Tarife Prímestskej dopravy BBSK, ako aj vo vzťahu k akýmkoľvek iným dokumentom alebo údajom), Zmluvné strany sa pre účely evidencie predmetných dokumentov v trvale zachytiteľnej podobe dohodli, že – pokiaľ Zmluva nestanovuje v jednotlivých prípadoch skorší moment – najneskôr so zverejnením predmetných dokumentov na príslušnom mieste dostupnom v zmysle toho-ktorého webového odkazu uvedeného v Zmluve, zašle Objednávateľ Dopravcovi takto zverejnené dokumenty a/alebo údaje emailom v štandardnom formáte (napr. .pdf, .jpeg, .doc, .xls a pod.) s uvedením, od kedy budú verejne dostupné v zaslanej forme (pri zmene dokumentov alebo informácií zašle aktuálne informácie alebo dokumenty).
  4. Zmluvné strany vyhlasujú, že si túto Zmluvu pred jej podpisom riadne prečítali, a že je prejavom ich slobodnej vôle, na dôkaz čoho pod túto Zmluvu pripájajú svoje podpisy.

|  |  |
| --- | --- |
| V [BUDE DOPLNENÉ] dňa [BUDE DOPLNENÉ]  za **Objednávateľa** | V [DOPLNÍ UCHÁDZAČ] dňa [DOPLNÍ UCHÁDZAČ]  za **Dopravcu** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ing. Ján Lunter, predseda | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [DOPLNÍ UCHÁDZAČ] |