**VŠEOBECNÉ UPOZORNENIE!!!**

Nižšie pod týmto upozornením uvedený návrh zmluvy a zmluvné podmienky v ňom uvedené, a to vrátane jej príloh, sú len informatívneho charakteru. Verejný obstarávateľ bude zmluvné podmienky meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS.

Konkrétne zmluvné podmienky (Zmluva o poskytovaní prepravných Služieb vo verejnom záujme, ktorá bude uzatváraná) tak budú súčasťou každej jednotlivo vyhlásenej výzvy na predkladanie ponúk v rámci zriadeného DNS.

**ZMLUVA O POSKYTOVANÍ PREPRAVNÝCH SLUŽIEB**

**VO VEREJNOM ZÁUJME**

(Zmluva o službách)

medzi nasledujúcimi zmluvnými stranami

|  |  |
| --- | --- |
| **Názov:** | **Banskobystrický samosprávny kraj** |
| **Sídlo:** | Námestie SNP č. 23, 974 01 Banská Bystrica |
| **IČO:** | 37828100 |
| **DIČ:** | 2021627333 |
| **Štatutárny orgán:** | Ing. Ján Lunter, predseda |
| **Poverený zástupca:** | ...................................... |
| **Kontakt:** | ...................................... |
| **Bankové spojenie:** | Štátna pokladnica, IBAN: SK92 8180 0000 0070 0038 9679 |

(ďalej len „**Objednávateľ**“)

a

|  |  |
| --- | --- |
| **Názov:** | **[DOPLNÍ UCHÁDZAČ]** |
| **Sídlo:** | [DOPLNÍ UCHÁDZAČ] |
| **IČO:** | [DOPLNÍ UCHÁDZAČ] |
| **Zápis:** | [DOPLNÍ UCHÁDZAČ] |
| **DIČ:** | [DOPLNÍ UCHÁDZAČ] |
| **Konajúci:** | [DOPLNÍ UCHÁDZAČ] |
| **Kontakt:** | [DOPLNÍ UCHÁDZAČ] |
| **Bankové spojenie:** | [DOPLNÍ UCHÁDZAČ] |

(ďalej len „**Dopravca**“)

(Objednávateľ a Dopravca ďalej spoločne len ako „**zmluvné strany**“ a jednotlivo ako „**zmluvná strana**“)

**Obsah**

[I. Definície 3](#_Toc48756482)

[II. Úvodné ustanovenia 3](#_Toc48756483)

[III. Predmet a účel Zmluvy 4](#_Toc48756484)

[IV. Pravidlá poskytnutia Služby 4](#_Toc48756485)

[V. Dopravný výkon a Cena dopravného výkonu na 1 km 4](#_Toc48756486)

[VI. Zmena rozsahu plnenia, vyhradená zmena záväzku a ďalšie zmeny a dojednania 5](#_Toc48756487)

[VII. Štandardy poskytovania Služieb 5](#_Toc48756488)

[VIII. Ďalšie práva a povinnosti Dopravcu 5](#_Toc48756489)

[IX. Subdodávatelia 6](#_Toc48756490)

[X. Vyrovnanie ceny dopravného výkonu za príslušný kalendárny mesiac a platobné podmienky 6](#_Toc48756491)

[XI. Zmena Technických a prevádzkových štandardov 6](#_Toc48756492)

[XII. Zmena ceny dopravného výkonu (indexácia) 6](#_Toc48756493)

[XIII. Niektoré Sankcie 6](#_Toc48756494)

[XIV. Banková záruka/poistenie záruky 6](#_Toc48756495)

[XV. Ukončenie Zmluvy 6](#_Toc48756496)

[XVI. Záverečné ustanovenia 7](#_Toc48756497)

# Definície

|  |  |
| --- | --- |
| **Cena dopravného výkonu na 1 km** | čiastka vyjadrená v peniazoch (EUR), ktorá zahŕňa všetky skutočné náklady Dopravcu a zisk Dopravcu pripadajúci na 1 km dopravného výkonu |
| **Cestovný doklad** | BUDE DOPLNENÉ A MENENÉ V ZÁVISLOSTI OD VÝSTUPOV Z PLÁNU DOPRAVNEJ OBSLUŽNOSTI: znamená jednotlivý cestovný lístok, časový cestovný lístok, bezkontaktnú kartu, bankovú kartu a preukaz alebo akýkoľvek iný doklad, ktorého držiteľ má podľa osobitného právneho predpisu, Tarify BBSK, Zmluvných prepravných podmienok BBSK právo na prepravu alebo v zmysle platného integrovaného alebo iného obdobného dopravného systému, platného na území BBSK |
|  |  |
| **Dopravný správny orgán** | príslušný dopravný správny orgán v súlade s ust. § 40 a nasl. ZCD |
|  |  |
| **Nariadenie č. 1370/2007** | Nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 |
| **ObchZ** | zákon č. 513/1991 Zb., Obchodný zákonník, v platnom znení |
|  |  |
|  |  |
|  |  |
|  |  |
|  |  |
| **Zmluva** | táto Zmluva o poskytovaní prepravných služieb (Zmluva o službách) uzatvorená medzi Objednávateľom a Dopravcom |
|  |  |
| **Vozidlo** | vozidlo určené Dopravcom na plnenie záväzkov z Zmluvy a uvedené v **Prílohe č. 3** Zmluvy; Vozidlom sa rozumie aj záložné Vozidlo v zmysle Zmluvy, taktiež uvedené v **Prílohe č. 3** (v rámci osobitnej kategórie záložných Vozidiel) |
|  |  |
|  |  |
| **ZCD** | zákon č. 56/2012 Z.z., o cestnej doprave, v platnom znení |
| **ZVO** | zákon č. 343/2015 Z.z. o verejnom obstarávaní a o zmene a doplnení niektorých zákonov, v platnom znení |

# Úvodné ustanovenia

* 1. Objednávateľ vyhlasuje, že: (**i**) ako samosprávny kraj zabezpečuje na základe Plánu dopravnej obslužnosti v súlade s ZCD dopravnú obslužnosť vymedzeného územia, súčasťou čoho je uzatvorenie Zmluvy; (**ii**) disponuje právnou subjektivitou a spĺňa všetky podmienky a požiadavky v Zmluve stanovené a je oprávnený túto Zmluvu uzatvoriť a riadne plniť záväzky v nej obsiahnuté.
  2. Dopravca vyhlasuje, že: (**i**) je právnickou osobou so všetkými verejnoprávnymi oprávneniami zahŕňajúcimi povolenie na prevádzkovanie Služieb minimálne v rozsahu potrebnom podľa Zmluvy; (**ii**) spĺňa podmienky osobného postavenia podľa § 32 ZVO; a (**iii**) je oprávnený uzatvoriť túto Zmluvu a je oprávnený a schopný riadne túto Zmluvu plniť, a to bez toho, aby tým porušil akékoľvek ustanovenie právneho predpisu a/alebo akýkoľ**v**ek zmluvný alebo mimozmluvný záväzok.
  3. Dopravca sa zaväzuje udržiavať vyhlásenia podľa bodu 2.2 pravdivé, úplné a správne, a Objednávateľa bezodkladne informovať o všetkých skutočnostiach, ktoré môžu mať vplyv na pravdivosť, úplnosť alebo správnosť ktoréhokoľvek z vyhlásení.
  4. Zmluva je uzatvorená postupom podľa článku 5 ods. 1 Nariadenia č. 1370/2007 v spojení so ZVO, t.j. postupom podľa ZVO, podľa ust. § 269 ods. 2 ObchZ v spojení s ust. § 21 ZCD a článkom 4 ods. 1 a 2 Nariadenia č. 1370/2007, ktoré Nariadenie vymedzuje náležitosti Zmluvy.
  5. Zmluva je uzatvorená medzi Objednávateľom a Dopravcom na základe výsledkov verejného obstarávania uskutočneného v rámci dynamického nákupného systému s názvom „**Poskytovanie služieb pravidelnej, nepravidelnej a príležitostnej autobusovej dopravy**“ zverejneného vo Vestníku verejného obstarávania dňa [BUDE DOPLNENÉ] pod evidenčným číslom [BUDE DOPLNENÉ] a v Úradnom vestníku Európskej únie dňa [BUDE DOPLNENÉ] pod evidenčným číslom [BUDE DOPLNENÉ] (ďalej len „**DNS**“), v ktorom Objednávateľ ako zaradený záujemca v DNS predložil na výzvu na predloženie ponuky zo dňa [BUDE DOPLNENÉ] v rámci zriadeného DNS ekonomicky najvýhodnejšiu ponuku, teda uspel, a bola uverejnená ako súčasť (príloha č. XX) súťažných podkladov v rámci konkrétnej výzvy.

# Predmet a účel Zmluvy

* 1. Predmetom Zmluvy je úprava vzájomných práv a povinností zmluvných strán pri poskytovaní prepravných služieb s cieľom zabezpečiť dočasnú dopravnú obslužnosť v rozsahu určenom v **Prílohe č. 1** v súvislosti s konaním BUDE DOPLNENÉ (ďalej len „**Jednorazová udalosť**“) - najmä vymedzenie podmienok, na základe ktorých bude Dopravca na základe Zmluvy oprávnený a povinný poskytovať prepravné služby v súvislosti s Jednorazovou udalosťou, výšku dohodnutej odplaty a platobné podmienky, za ktorých mu táto bude Objednávateľom uhradená (ďalej aj ako „**Služby**“).
  2. Zmluvné strany sa zaväzujú plniť všetky záväzky vyplývajúce zo všetkých aplikovateľných predpisov upravujúcich alebo vzťahujúcich sa na činnosť podľa Zmluvy a pri ich plnení si poskytovať všetku rozumne očakávateľnú a po druhej strane spravodlivo požadovateľnú súčinnosť.

# Pravidlá poskytnutia Služby

* 1. Rozsah Služieb (najmä časový, množstevný, vrátane počtu potrebných Vozidiel, a teritoriálny, vrátane vymedzenia miest a časov, resp. intervalov, kedy majú byť jednotlivé miesta obsluhované), ktoré sú poskytované na základe Zmluvy je určený v **Prílohe č. 1** a súvisí s dočasnou a jednorazovou potrebou zabezpečiť dopravnú obslužnosť v súvislosti s Jednorazovou udalosťou. Kvalitatívna stránka Služieb a ďalšie náležitostí sú vymedzené Zmluvou, vrátane jej príloh.

# Dopravný výkon a Cena dopravného výkonu na 1 km

* 1. Dopravca bude Služby podľa Zmluvy prevádzkovať v predpokladanom rozsahu dopravného výkonu [BUDE DOPLNENÉ] **km** určenom podľa **Prílohy č. 1**.
  2. Objednávateľ uhradí Dopravcovi cenu podľa skutočne vykonaných (najazdených) kilometrov v súlade so Zmluvou, a to za jednotkovú Cenu dopravného výkonu na 1 km vypočítaného Dopravcom v **Prílohe č. 5** Zmluvy.
  3. Pre vylúčenie akýchkoľvek pochybností, pokiaľ Zmluva výslovne nestanovuje inak, je cena podľa tohto článku V. cena úplná a konečná za všetko plnenie poskytované Dopravcom na základe Zmluvy a sú v nej zahrnuté všetky priame, nepriame, ako aj akékoľvek iné náklady Dopravcu, potrebné pre riadne a včasné plnenie všetkých svojich povinností na základe Zmluvy, teda Dopravca voči Objednávateľovi nemá nárok na žiadne iné plnenie.
  4. Zmluvnou nie sú poskytované žiadne výlučné ani výhradné práva podľa článku 4 ods. 1 písm. b) odrážka ii) Nariadenia č. 1370/2007.

# Zmena rozsahu plnenia, vyhradená zmena záväzku a ďalšie zmeny a dojednania

NEUPLATŇUJE SA

# Štandardy poskytovania Služieb

* 1. Dopravca sa zaväzuje poskytovať Služby v súlade so štandardmi a za dodržania práv a povinností Zmluvných strán, ktoré sú uvedené v **Prílohe č. 4** Zmluvy. POZNÁMKA: ŠTANDARDY SÚ LEN ZÁKLADNÉ A SÚ ZNÍŽENÉ OPROTI ŠTANDARDOM PRE PRAVIDELNÚ DOPRAVU

# Ďalšie práva a povinnosti Dopravcu

* 1. Dopravca sa zaväzuje po dobu trvania záväzkov z Zmluvy, pokiaľ iné ustanovenia Zmluvy nestanovujú výslovne inak (najmä čo sa týka osobitných lehôt na splnenie alebo dodržanie vybraných povinností):

1. mať všetky potrebné povolenia na vykonávanie činnosti podľa Zmluvy;
2. mať zaistené Vozidlá, personál a technické zázemie potrebné na prevádzkovanie Služieb v preprave cestujúcich, vrátane zázemia nevyhnutného pre výkon činností súvisiacich s plnením Zmluvy;
3. byť odborne spôsobilý, zabezpečiť poskytovanie súhrnu činností uložených ZCD v rozsahu dopadajúcom na predmet plnenia Zmluvy;
4. spĺňať Technické a prevádzkové štandardy podľa **Prílohy č. 2**, vrátane štandardov pre prepravu osôb s obmedzenou schopnosťou pohybu a orientácie uvedené všeobecne záväznými právnymi predpismi a touto Zmluvou; POZNÁMKA: ŠTANDARDY SÚ LEN ZÁKLADNÉ A SÚ ZNÍŽENÉ OPROTI ŠTANDARDOM PRE PRAVIDELNÚ DOPRAVU a
5. dodržiavať povinnosti vyplývajúce z aplikovateľných právnych predpisov, najmä ZCD;
6. na vlastné náklady zabezpečiť a splniť všetky potrebné činnosti a povinnosti, aby mohol Dopravca riadne a nerušene poskytnúť Služby podľa tejto Zmluvy (napr. uzatvoriť zmluvy s vlastníkmi autobusových staníc, ak majú byť využité a pod.).
   1. Dopravca je povinný umožniť Objednávateľovi kedykoľvek na požiadanie vykonať kontrolu všetkých dát potrebných na posúdenie správnosti údajov vykazovaných Dopravcom podľa Zmluvy. Dopravca je tiež povinný kedykoľvek na požiadanie Objednávateľovi umožniť kontrolu plnenia akýchkoľvek povinností Dopravcu podľa Zmluvy alebo skutočnosti, či Dopravca spĺňa všetky zákonné požiadavky pre poskytovanie Služieb podľa Zmluvy. Pri kontrolách je Dopravca povinný poskytnúť Objednávateľovi všetku požadovanú súčinnosť, najmä poskytnúť Objednávateľovi všetky vyžiadané dokumenty relevantné pre plnenie Zmluvy, sprístupniť objekty a dopravné prostriedky používané na plnenie Zmluvy a zabezpečiť prítomnosť vedúcich zamestnancov či členov orgánov Dopravcu na rokovaniach, ktoré budú v rámci kontrol Objednávateľom požadované. O umožnenie kontroly Objednávateľ Dopravcu požiada žiadosťou, ktorej je Dopravca povinný vyhovieť a umožniť kontrolu v dojednanom termíne, a ak k dohode nedôjde, tak v termíne jednostranne stanovenom Objednávateľom, ktorý nesmie byť skorší, než 3 pracovné dni od doručenia žiadosti. Objednávateľ je povinný vykonávať kontrolu spôsobom, ktorý nebude nad primeranú mieru zaťažovať bežnú prevádzku Dopravcu. Pod bežnou prevádzkou sa rozumie faktický (fyzický) výkon dopravnej činnosti Vozidlami spôsobom, aby nedochádzalo k meškaniam v dopravnom výkone. Dopravca je oprávnený v odôvodnených prípadoch navrhnúť z kontroly vylúčiť dokumenty, doklady, objekty a prostriedky, ktoré sa nijakým spôsobom netýkajú Zmluvy, v pochybnostiach rozhodne Objednávateľ.
   2. Dopravca je povinný strpieť umiestnenia informačných materiálov pre cestujúcich v súvislosti s poskytovaním prepravných služieb na základe Zmluvy, propagačných materiálov na športové, kultúrne a spoločenské podujatia a tiež reklamných materiálov (najmä plagátov, polepov na karosériu Vozidiel a pod.) v na to vymedzených častiach Vozidiel, a to na náklady Objednávateľa. Objednávateľ sa zaväzuje pri umiestňovaní všetkých informačných, propagačných a reklamných materiálov postupovať v súčinnosti s Dopravcom a v súlade s aplikovateľnými právnymi predpismi, a to za účelom neobmedzenia poskytovania Služieb podľa Zmluvy. Dopravca nie je bez predchádzajúceho písomného súhlasu Objednávateľa v listinnej podobe oprávnený akékoľvek reklamné materiály vo Vozidlách umiestniť ani umožniť ich umiestnenie akýmkoľvek tretím osobám. Ustanovenie predchádzajúcej vety platí aj pre šírenie reklamných oznámení vo Vozidlách zvukom alebo obrazom. Výnosy z umiestnenia reklamných materiálov alebo šírenia reklamných oznámení podľa tohto bodu 8.3 Zmluvy náležia priamo Objednávateľovi.

# Subdodávatelia

* 1. Dopravca je oprávnený použiť na poskytovanie služieb na základe Zmluvy subdodávateľov.
  2. Za splnenie povinností prostredníctvom subdodávateľov Dopravca zodpovedá rovnako, ako by služby podľa Zmluvy poskytoval sám.

# Vyrovnanie ceny dopravného výkonu za príslušný kalendárny mesiac a platobné podmienky

NEUPLATŇUJE SA

# Zmena Technických a prevádzkových štandardov

NEUPLATŇUJE SA

# Zmena ceny dopravného výkonu (indexácia)

NEUPLATŇUJE SA

# Niektoré Sankcie

* 1. Popri iných sankciách uvedených v Zmluve a jej prílohách sa Zmluvné strany dohodli na ďalších sankciách, vrátane zmluvných pokút za porušenie povinností v Zmluve, ako sú uvedené v **Prílohe č. 6** Zmluvy.

# Banková záruka/poistenie záruky

NEUPLATŇUJE SA

# Ukončenie Zmluvy

* 1. Zmluva zaniká:

1. uskutočnením Služieb v rozsahu dojednanom v Prílohe č. 1;
2. písomnou dohodou oboch Zmluvných strán;
3. uplynutím výpovednej doby v prípade uplatnenia výpovede Objednávateľom, akákoľvek výpoveď Zmluvy Dopravcom na základe dispozitívnych ustanovení právnych predpisov je týmto vylúčená;
4. odstúpením od Zmluvy niektorou zo zmluvných strán za podmienok výslovne dojednaných v Zmluve, dôvody podľa dispozitívnych ustanovení právnych predpisov sú týmto vylúčené.
   1. Objednávateľ je oprávnený vypovedať túto Zmluvu v prípade:
5. podstatného porušenia ktorejkoľvek povinnosti Dopravcom, ktoré Dopravca nenapraví ani v dodatočnej lehote stanovenej Objednávateľom najmenej v dĺžke 5 pracovných dní;
6. ak bude (i) na návrh Dopravcu začaté konkurzné konanie podľa zákona č. 7/2005 Z.z., o konkurze a reštrukturalizácii a o zmene a doplnení niektorých zákonov, v znení neskorších predpisov (ďalej len „**ZKR**“) a jeho predmetom bude úpadok alebo hroziaci úpadok Dopravcu; alebo (ii) zahájené konkurzné alebo reštrukturalizačné konanie podľa ZKR a Dopravca najneskôr do piatich (5) pracovných dní od výzvy Objednávateľa tomuto neosvedčí, že nie je v úpadku a ani mu úpadok nehrozí;
7. ak bude Dopravcovi pre neplnenie zákonných alebo iných platných povinností odňaté akékoľvek oprávnenie potrebné pre prevádzkovanie Služieb, ktoré je nutné pre plnenie záväzkov podľa Zmluvy;
   1. Výpovedná doba začína plynúť od okamihu, kedy bola Dopravcovi doručená výpoveď a končí posledným dňom mesiaca nasledujúceho po mesiaci, v ktorom bola výpoveď Dopravcovi doručená.
   2. Objednávateľ je oprávnený odstúpiť od Zmluvy v súlade s platnými a účinnými právnymi predpismi, ako aj v prípadoch, keď Dopravca neposkytne v rozpore so svojou povinnosťou v ktoromkoľvek čase Služby v rozsahu neuskutočnenia Služieb v čase odstúpenia aspoň o 15% oproti dojednanému rozsahu (t.j. napr. ak v akomkoľvek čase Dopravca poskytol služby len v 85% a menšom rozsahu, Objednávateľ je oprávnený v danom momente odstúpiť).

Odstúpiť od Zmluvy podľa tohto bodu 15.4 možno aj počas trvania výpovednej doby, odstúpenie od Zmluvy podľa tohto bodu 15.4 je okamžité, pokiaľ Objednávateľ v odstúpení nestanoví neskoršiu účinnosť, najdlhšie však uplynutím jedného mesiaca nasledujúceho po skončení mesiaca, v ktorom došlo k doručeniu odstúpenia Dopravcovi.

* 1. Zánikom Zmluvy z akéhokoľvek dôvodu, pokiaľ nedôjde k odlišnej dohode Zmluvných strán, nezanikajú nároky na zaplatenie zmluvnej pokuty ani náhradu škody, ani nároky na úhradu plnení, ktoré vznikli počas Zmluvy a neboli uhradené, ani práva a povinnosti, z ktorých povahy jasne vyplýva, že majú trvať aj po skončení Zmluvy.
  2. Právne úkony podľa článku XV. Zmluvy musia byť učinené v listinnej podobe.

# Záverečné ustanovenia

* 1. Dopravca berie na vedomie, že Objednávateľ je povinným subjektom podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení (ďalej len „**ZSPI**“). Dopravca výslovne súhlasí s tým, že Objednávateľ je oprávnený poskytnúť informácie, ktoré sa dozvedel v súvislosti s touto Zmluvou a pri jej plnení. Informácie získané pri plnení povinností podľa Zmluvy sa nepovažujú za obchodné tajomstvo a Objednávateľ je tak oprávnený ich v rozsahu stanovenom príslušnými právnymi predpismi (napr. ZSPI) oznámiť tretím osobám. Takéto poskytnutie informácií nie je porušením obchodného tajomstva ani dôvernosti informácií.
  2. Zmluvné strany súhlasia so zverejnením textu Zmluvy na webovom sídle Objednávateľa v súlade so ZSPI, resp. na inom mieste v zmysle ZSPI, ako aj v profile Objednávateľa v zmysle ZVO. Predmetom zverejnenia nebudú údaje, ktoré možno v súlade s právnymi predpismi zo zverejnenia vynechať, resp. ktoré sa nezverejňujú. Zmluvné strany súhlasia, že sa v súlade s ust. § 5a ods. 4 ZSPI nezverejní **Príloha č. 5** - Výpočet Ceny dopravného výkonu na 1 km, ktorá obsahuje spôsob výpočtu jednotkovej ceny. Predmetná jednotková cena je uvedená v Zmluve, teda sa zverejní v súlade so ZSPI.
  3. Pokiaľ Zmluva pre komunikáciu zmluvných strán na príslušnom mieste výslovne nevyžaduje formu listovej zásielky alebo listinnú podobu, možno akúkoľvek komunikáciu alebo úkon na základe Zmluvy uskutočniť emailom na emailovú adresu príslušnej Zmluvnej strany uvedenú v záhlaví Zmluvy. Zmluvné strany sa výslovne dohodli, že emailom odoslaným v súlade s predchádzajúcou vetou je písomná forma právneho úkonu zachovaná. Pokiaľ Zmluva výslovne pre vybranú komunikáciu emailom nestanovuje inak, platí, že (**i**) email odoslaný zmluvnou stranou v pracovný deň do 14.00 hod aktuálneho stredoeurópskeho času sa považuje za doručený v ten istý pracovný deň, a (**ii**) email odoslaný zmluvnou stranou v pracovný deň po 14.00 hod aktuálneho stredoeurópskeho času alebo odoslaný v iný, než pracovný deň, sa považuje za doručený v najbližší pracovný deň. Pre doručovanie listových zásielok sa primerane aplikujú pravidlá doručovania podľa Civilného sporového poriadku s tým rozdielom, že pokiaľ dôjde k odoslaniu doporučenej listovej zásielky s doručenkou na adresu prijímajúcej zmluvnej strany uvedenú v záhlaví Zmluvy, pokiaľ preukázateľne nedôjde k skoršiemu doručeniu, považuje sa zásielka za doručenú tretí pracovný deň nasledujúci po dni, v ktorom bola zásielka odoslaná, a to bez ohľadu na to, či sa o zásielke adresát dozvedel, či ju prijal, odmietol, a pod. Zmenu adresy na doručovanie, ako aj emailu na doručovanie, uvedených v záhlaví Zmluvy, je zmluvná strana povinná druhej zmluvnej strane oznámiť: (i) pri emailovej adrese emailom, (ii) pri adrese na poštové doručovanie doporučenou listovou zásielkou. Zmena je účinná dva pracovné dni od doručenia informácie o zmene (pre doručovanie sa uplatnia pravidlá vyššie). Až do účinnosti zmeny platia pôvodná adresa na doručovanie a pôvodný email na doručovanie. Operatívne záležitosti potrebné pre riešenie denno-denných situácií vyplývajúcich z činností na základe Zmluvy možno riešiť aj telefonicky, pokiaľ však je akýkoľvek úkon predpokladaný Zmluvou, musí dôjsť k potvrdeniu emailom, resp. doporučenou listovou zásielkou, ak je pre taký úkon Zmluvou vyžadovaná. Zmenu Zmluvy, skončenie Zmluvy akýmkoľvek spôsobom, ani akékoľvek naviacpráce nemožno dojednať za žiadnych okolností iným spôsobom, než v listinnej podobe, pokiaľ Zmluva výslovne neupravuje iný postup.
  4. Neuplatnením akéhokoľvek práva podľa Zmluvy sa žiadna zmluvná strana tohto práva nevzdáva a toto právo nezaniká. Bez toho, aby tým boli dotknuté ďalej neuvedené práva, to platí aj o prípadoch, ak možno akékoľvek právo uplatniť opakovane, ako aj v prípade, ak možno uplatniť sankciu za akékoľvek porušenie povinnosti a pod.
  5. Dopravca je oprávnený postúpiť a previesť práva a povinnosti z Zmluvy tretej osobe, najmä pokiaľ tvorí s Dopravcom koncern, avšak nie je tak oprávnený urobiť bez predchádzajúceho písomného súhlasu Objednávateľa (to platí aj o postúpení pohľadávok). K tomu môže dôjsť len za splnenia podmienok podľa ZVO.
  6. Zmluvné strany sa výslovne dohodli, že sú oprávnené započítať akékoľvek svoje pohľadávky voči druhej zmluvnej strane proti pohľadávkam druhej zmluvnej strany voči nim z Zmluvy výlučne na základe písomnej dohody, pokiaľ v Zmluve nie je výslovne stanovené inak.
  7. Zmluva je vyhotovená v 4 (štyroch) vyhotoveniach, z ktorých každá zo zmluvných strán obdrží po 2 (dvoch) vyhotoveniach.
  8. Objednávateľ aj Dopravca svojím podpisom potvrdzujú správnosť údajov uvedených v záhlaví Zmluvy, predovšetkým potom názov, sídlo, IČO, kontaktnej adresy a čísla účtov.
  9. Zmluvné strany sa zaväzujú si navzájom bez zbytočného odkladu písomne (v listinnej podobe, ako aj emailom) oznámiť akékoľvek zmeny, ktoré by boli v rozpore s údajmi, vyhláseniami a záväzkami prijatými v Zmluve.
  10. Neoddeliteľnou súčasťou Zmluvy sú nasledujúce prílohy:

1. Vymedzenie Služieb
2. Technické a prevádzkové štandardy
3. Prehľad Vozidiel
4. Štandardy poskytovania Služieb
5. Výpočet Ceny dopravného výkonu na 1 km
6. Niektoré sankcie a prehľad sankcií

V prípade akýchkoľvek rozporov medzi Zmluvou a jej Prílohami a/alebo medzi Prílohami Zmluvy, nemá tento rozpor za následok neplatnosť Zmluvy a rozpory budú odstránené výkladom za nasledujúcich základných pravidiel (vymedzené pravidlá sú len demonštratívne, avšak majú prednosť pred pravidlami výkladu tu nevymedzenými): Zmluva má prednosť pred akýmikoľvek Prílohami. Príloha č. 1 (vrátane jej akejkoľvek súčasti) má prednosť pred ostatnými prílohami. Pre vylúčenie akýchkoľvek pochybností, práva a povinnosti uvedené v prílohách Zmluvy sa považujú za práva a povinnosti vyplývajúce zo Zmluvy a to bez ohľadu na to, či je odkazované len na Zmluvu alebo aj na jej prílohy.

* 1. Zmluvné strany vyhlasujú, že si túto Zmluvu pred jej podpisom riadne prečítali, a že je prejavom ich slobodnej vôle, na dôkaz čoho pod túto Zmluvu pripájajú svoje podpisy.

|  |  |
| --- | --- |
| V [BUDE DOPLNENÉ] dňa [BUDE DOPLNENÉ]  za **Objednávateľa** | V [DOPLNÍ UCHÁDZAČ] dňa [DOPLNÍ UCHÁDZAČ]  za **Dopravcu** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ing. Ján Lunter, predseda | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [DOPLNÍ UCHÁDZAČ] |