**Príloha č. 6 Zmluvy – Niektoré sankcie**

**Zmluvné strany sa týmto výslovne dohodli na týchto niektorých sankciách za porušenie vybraných povinností v Zmluve a/alebo jej prílohách, čím nie je dotknutá existencia a platnosť iných sankcií v Zmluve a/alebo jej prílohách, prípadnou absenciou akejkoľvek sankcie v tejto prílohe nie je existencia a platnosť predmetnej sankcie dotknutá.**

* 1. Ak bude Objednávateľ v omeškaní s úhradou akejkoľvek platby podľa Zmluvy, je Dopravca oprávnený účtovať Objednávateľovi zákonný úrok z omeškania vo výške podľa právnych predpisov.
  2. V prípade, keď dôjde k neuskutočneniu spoja alebo k oneskoreniu spoja oproti požiadavkám v Prílohe č. 1 spôsobenou vinou Dopravcu, je Objednávateľ oprávnený uložiť Dopravcovi za každý takýto prípad zmluvnú pokutu:

1. Vo výške 20,- EUR v prípade oneskorenia spoja o viac než 10 minút a menej než 30 minút (vynímajúc);
2. vo výške 40,- EUR v prípade oneskorenia spoja v rozmedzí od 30 minút (vrátane) do 60 minút (vynímajúc)
3. vo výške 40,- EUR v prípade, ak spoj odíde z miesta určenia o 60 a viac sekúnd skôr; a
4. vo výške 200,- EUR v prípade oneskorenia spoja o viac než 60 minút (vrátane) alebo jeho neuskutočnenia. Neuskutočnenie spoja sa rozumie taktiež nejdenie po trase určenej v Prílohe č. 1 z dôvodu na strane Dopravcu.
   1. Uplatnením ktorejkoľvek zmluvnej pokuty podľa bodu 2 tejto prílohy nie je dotknutý nárok Objednávateľa na kumulatívnu úhradu ďalších zmluvných pokút podľa Zmluvy a jej akýchkoľvek príloh, ako ani dotknuté právo uložiť akékoľvek iné sankcie, resp. povinnosti, ak výslovne vyplývajú z  Zmluvy alebo akéhokoľvek aplikovateľného právneho predpisu.
   2. V prípade, ak Dopravca poruší svoju povinnosť ustanovenú Zmluvou v bode 8.1 písm. a) Zmluvy, je Objednávateľ oprávnený uložiť Dopravcovi za každý takýto prípad zmluvnú pokutu vo výške 400,- EUR.
   3. V prípade, ak Dopravca poruší svoju povinnosť ustanovenú Zmluvou v bode 8.3 Zmluvy, je Objednávateľ oprávnený uložiť Dopravcovi za každý takýto prípad zmluvnú pokutu vo výške 1.000,- EUR, a to aj opakovane a kumulovane, za každý deň porušovania ktorejkoľvek týmto bodom sankcionovanej povinnosti.
   4. Dojednaním ani zaplatením ktorejkoľvek zmluvnej pokuty podľa Zmluvy (pre vylúčenie pochybností, nielen podľa jednotlivých bodov v tejto prílohe) nie je dotknuté právo Objednávateľa žiadať po Dopravcovi náhradu škody spôsobenej porušením povinnosti podľa Zmluvy v plnej výške spôsobenej škody (vrátane ušlého zisku).
   5. Zmluvné pokuty podľa Zmluvy uhradí Dopravca Objednávateľovi na základe písomnej výzvy, ktorú Objednávateľ vystaví Dopravcovi, a to na účet Objednávateľa uvedený v Zmluve. Doba splatnosti je 15 dní odo dňa doručenia výzvy na zaplatenie zmluvnej pokuty Dopravcovi.