**Príloha č. 9 Zmluvy – PRAVIDLÁ ÚPRAVY CENY DOPRAVNÉHO VÝKONU NA 1 KM**

podľa článku XII. Zmluvy – **Zmena Ceny dopravného výkonu na 1 km (indexácia)**

**Zmluvné strany sa týmto výslovne dohodli na týchto pravidlách úpravy Ceny dopravného výkonu na 1 km (indexácii):**

**ČASŤ A**

* 1. Ku zmenám výšky Ceny dopravného výkonu na 1 km v kalendárnom roku môže dôjsť len za okolností predvídaných Zmluvou, kedy výška Ceny dopravného výkonu na 1 km v kalendárnom roku bude zo strany Dopravcu upravená k začiatku prevádzky (úvodná indexácia) a následne každoročne upravená (pravidelná indexácia), tzn. zvýšená alebo znížená, v závislosti na medziročnej zmene miery inflácie, medziročnej zmene nákladov na pohonné hmoty a medziročnej zmene priemernej hrubej mzdy vodičov, a to podľa nasledovných ukazovateľov:
     1. ako ukazovateľ zmeny miezd vodičov sa použije medziročná zmena priemernej hrubej mesačnej mzdy vo vybranom odvetví Doprava a skladovanie vyhlásená Štatistickým úradom Slovenskej republiky (zdroj tu: http://datacube.statistics.sk/#!/view/sk/VBD\_INTERN/pr0201ms/v\_pr0201ms\_00\_00\_00\_sk a v prípade, že webový odkaz nebude fungovať, napr. v dôsledku zmien na webovom sídle a pod., tak na inom príslušnom mieste, na ktorom bude tento údaj v danom čase zverejnený);
     2. ako ukazovateľ zmeny ceny pohonných hmôt sa použije medziročná zmena spotrebiteľskej ceny motorovej nafty vyhlásenej Štatistickým úradom Slovenskej republiky; v prípade zmeny spotrebnej dane na niektorú z využívaných pohonných hmôt bude táto zmena v rámci nákladov na pohonné hmoty primerane zohľadnená (zdroj tu: http://datacube.statistics.sk/#!/view/sk/VBD\_SLOVSTAT/sp2039rs/v\_sp2039rs\_00\_00\_00\_sk a v prípade, že webový odkaz nebude fungovať, napr. v dôsledku zmien na webovom sídle a pod., tak na inom príslušnom mieste, na ktorom bude tento údaj v danom čase zverejnený);

Pre vylúčenie pochybností a zamedzenie možným komplikáciám a neurčitostiam ohľadom indexácie sa Zmluvné strany dohodli, že tento údaj sa aplikuje bez ohľadu na to, aký druh Vozidiel a pohonov (palív, resp. zdrojov) Dopravca bude používať, pokiaľ sa Zmluvné strany výslovne dodatkom k Zmluve v súlade so ZVO nedohodnú inak. Uvedeným nie je obmedzené právo Dopravcu zvoliť iný typ paliva, Dopravca však berie na vedomie, že Vozidlá poháňané plynom a elektrinou sú náchylné na nízke teploty a ďalšie technické špecifiká, preto sa Dopravca nebude oprávnený dovolať neschopnosti jazdy Vozidiel s alternatívnym pohonom v dôsledku nízkych alebo vysokých teplôt alebo iných vplyvov;

* + 1. ako ukazovateľ inflácie sa použije index spotrebiteľských cien oproti bázickému obdobiu vyhlásený Štatistickým úradom Slovenskej republiky (zdroj tu: http://datacube.statistics.sk/#!/view/sk/VBD\_INTERN/sp0006ms/v\_sp0006ms\_00\_00\_00\_sk a v prípade, že webový odkaz nebude fungovať, napr. v dôsledku zmien na webovom sídle a pod., tak na inom príslušnom mieste, na ktorom bude tento údaj v danom čase zverejnený).

Základom pre aplikáciu akéhokoľvek postupu indexácie Ceny dopravného výkonu na 1 km v kalendárnom roku bude výpočet Ceny dopravného výkonu na 1 km na kalendárny rok 2021, ktorý je **Prílohou č. 8** Zmluvy. Bližšie pravidlá pre úpravu Ceny dopravného výkonu na 1 km vrátane vzorovej tabuľky pre úpravu Ceny dopravného výkonu na 1 km sú uvedené nižšie v tejto Prílohe č. 9 časti B.

* 1. **Úvodná indexácia.** Zmluvné strany sa dohodli na úvodnej indexácii Ceny dopravného výkonu na 1 km v kalendárnom roku, ktorú je nutné vykonať vzhľadom k tomu, že od predloženia ponuky do DNS do uzatvorenia Zmluvy uplynie niekoľkomesačný interval a od uzatvorenia Zmluvy a Začatia prevádzky podľa Zmluvy uplynie minimálne 360 dní; za dané obdobie môže dôjsť k poklesu alebo k nárastu relevantných údajov pre výpočet Ceny dopravného výkonu na 1 km v kalendárnom roku. Úvodnou indexáciou je dotknutý (**a**) rok, v ktorom došlo k Začatiu prevádzky, ako aj (**b**) rok nasledujúci po roku, v ktorom došlo k Začatiu prevádzky, pričom:

1. Pre úpravu Ceny dopravného výkonu na 1 km v kalendárnom roku pre kalendárny rok, v ktorom došlo k Začatiu prevádzky bude rozhodujúci rozdiel v Štatistických údajoch za rok 2019 (nakoľko začiatkom roku 2021, v ktorom došlo k predloženiu ponuky do DNS nie sú dostupné štatistické údaje za rok 2020) a za dva roky predchádzajúce roku Začatia prevádzky (t.j. ak dôjde k Začatiu prevádzky v roku 2022, tak za rok 2020). Výpočet upravenej Ceny dopravného výkonu na 1 km v kalendárnom roku pre prvý kalendárny rok prevádzky je Dopravca povinný predložiť Objednávateľovi na schválenie najneskôr do dvoch mesiacov pred plánovaným termínom Začatia prevádzky, pričom Objednávateľom schválená upravená Cena dopravného výkonu na 1 km v kalendárnom roku pre prvý kalendárny rok prevádzky nadobudne platnosť s účinnosťou od prvého momentu Začatia prevádzky.
2. Pre úpravu Ceny dopravného výkonu na 1 km v kalendárnom roku pre kalendárny rok nasledujúci po roku, v ktorom došlo k Začatiu prevádzky bude rozhodujúci rozdiel v Štatistických údajoch za rok 2019 a za rok predchádzajúci roku Začatia prevádzky (t.j. ak dôjde k Začatiu prevádzky v roku 2022, tak za rok 2021). Výpočet upravenej Ceny dopravného výkonu na 1 km v kalendárnom roku pre rok nasledujúci po roku, v ktorom došlo k Začiatku prevádzky je Dopravca povinný predložiť Objednávateľovi na schválenie najneskôr do jedného mesiaca pred plánovaným termínom Začatia prevádzky, pričom Objednávateľom schválená upravená Cena dopravného výkonu na 1 km pre rok nasledujúci po roku, v ktorom došlo k Začiatku prevádzky nadobudne platnosť od prvého dňa roku nasledujúceho po roku Začatia prevádzky. Ak v čase, kedy vznikne Dopravcovi povinnosť predložiť Výpočet upravenej Ceny dopravného výkonu na 1 km v kalendárnom roku pre rok nasledujúci po roku, v ktorom došlo k Začatiu prevádzky ešte nie sú dostupné relevantné štatistické údaje, Dopravca je povinný predložiť výpočet do mesiaca po tom, čo budú všetky relevantné štatistické údaje zverejnené.
   1. **Pravidelná indexácia.** Pravidelná každoročná úprava Ceny dopravného výkonu na 1 km v kalendárnom roku sa prvý krát vykoná v prvom roku nasledujúcom po roku Začatia prevádzky s účinnosťou od nasledujúceho kalendárneho roku za nasledujúcich pravidiel (t.j. napr. ak došlo k Začatiu prevádzky v roku 2022, prvý krát sa bude pravidelne indexovať v roku 2023, s účinnosťou od 1.1.2024, vo vzťahu k indexácii opomenutých rokov slúži úvodná indexácia). Pre úpravu Ceny dopravného výkonu na 1 km v kalendárnom roku v každom kalendárnom roku, v ktorom sa vykonáva pravidelná indexácia, bude rozhodujúci rozdiel v Štatistických údajoch za rok 2019 a za rok predchádzajúci roku, v ktorom sa aktuálne vykonáva pravidelná indexácia (t.j. ak dôjde k Začatiu prevádzky v roku 2022, tak v prípade prvej pravidelnej indexácie, ktorá bude vykonaná v roku 2023, budú relevantné štatistické údaje za rok 2022). Dopravca je povinný predložiť Objednávateľovi výpočet upravenej Ceny dopravného výkonu na 1 km, a to najneskôr do 31. 8. každého kalendárneho roka trvania Zmluvy, od ktorého sa pravidelná indexácia vykonáva. Na základe výpočtu upravenej Ceny dopravného výkonu na 1 km v kalendárnom roku pre príslušný kalendárny rok predloženého Dopravcom bude po jeho schválení Objednávateľom medzi Zmluvnými stranami uzatvorený dodatok k Zmluve, ktorým vstúpi nová Cena dopravného výkonu na 1 km do platnosti, a to s účinnosťou od 1. 1 . nasledujúceho kalendárneho roka.

**ČASŤ B**

#### Úprava Ceny dopravného výkonu na 1 km v kalendárnom roku v priebehu plnenia Zmluvy

Cena dopravného výkonu na 1 km v kalendárnom roku POZNÁMKA: VŠADE V DOKUMENTE BUDE DANÝ AKTUÁLNY ROK, ROK 2021 JE PREDPOKLADANÝ: 2021 ako východisková, ponuková cena dopravného výkonu na 1 km vybraného uchádzača podľa Prílohy č. 8 Zmluvy, bude ďalej v priebehu plnenia Zmluvy v súlade s článkom XII. Zmluvy a touto Prílohou č. 9 počnúc Začiatkom prevádzky každoročne upravovaná, tzn. zvýšená alebo znížená, a to v závislosti od medziročnej zmeny miery inflácie, medziročnej zmeny nákladov na pohonné hmoty a medziročnej zmeny priemernej hrubej mzdy vodičov, a to podľa nasledovných ukazovateľov:

* ako ukazovateľ zmeny miezd vodičov sa použije medziročná zmena priemernej hrubej mesačnej mzdy vo vybranom odvetví Doprava a skladovanie vyhlásená Štatistickým úradom Slovenskej republiky[[1]](#footnote-2);
* ako ukazovateľ zmeny ceny pohonných hmôt sa použije medziročná zmena spotrebiteľskej ceny motorovej nafty vyhlásenej Štatistickým úradom Slovenskej republiky[[2]](#footnote-3); v prípade zmeny spotrebnej dane na niektorú z využívaných pohonných hmôt bude táto zmena v rámci nákladov na pohonné hmoty primerane zohľadnená;
* ako ukazovateľ inflácie sa použije index spotrebiteľských cien oproti bázickému obdobiu vyhlásený Štatistickým úradom Slovenskej republiky[[3]](#footnote-4).

Východisková Cena dopravného výkonu na 1 km v kalendárnom roku 2021, resp. jej čiastkové zložky uvedené uchádzačom v Prílohe č. 8 Zmluvy, zahŕňa všetky náklady Dopravcu spojené s plnením Zmluvy za obdobie prvého kalendárneho roku plnenia Zmluvy (vypočítané tak, ako keby dochádzalo k plneniu Zmluvy po celý rok 2021, ktoré budú následne indexované počnúc Začiatkom prevádzky), ako aj za celé obdobie plnenia Zmluvy, a to v rozsahu poskytnutia prepravných služieb 1 km dopravného výkonu.

Pri úprave Ceny dopravného výkonu sa bude vždy vychádzať z hodnoty na 1 km, resp. budú upravované jednotlivé zložky Ceny dopravného výkonu v hodnote pripadajúcej na 1 km dopravného výkonu.

Východisková Cena dopravného výkonu na 1 km v kalendárnom roku 2021 uvedená uchádzačom v Prílohe č. 8 Zmluvy bude ďalej upravovaná (aktualizovaná) v termínoch a spôsobom určeným Zmluvou podľa nasledujúceho modelu:

#### Prepočet Ceny dopravného výkonu na 1 km k dojednanému termínu

V termínoch určených v Zmluve bude Cena dopravného výkonu na 1 km upravovaná (aktualizovaná) s ohľadom na zmeny cien vstupov.

#### Zmena Ceny dopravného výkonu na 1 km pri zmene Mzdových nákladov vodičov vrátane odvodov

Vzorec pre úpravu Mzdových nákladov vodičov vrátane odvodov je nasledujúci:

**Mn = Mponuka \* Kmzdy**

**Mn**predstavuje upravené Mzdové náklady vodičov vrátane odvodov na 1 km dopravného výkonu za príslušný kalendárny rok „n“ [EUR/1km]

**Mponuka**  predstavuje Mzdové náklady vodičov vrátane odvodov na 1 km dopravného výkonu uvedené v Prílohe č. 8 Zmluvy, Riadok 2, Stĺpec C [EUR/1km]

**Kmzdy**predstavuje **koeficient medziročnej zmeny** vypočítaný podľa nasledujúceho vzorca:

**PM2019** predstavuje priemernú hrubú mesačnú mzdu vo vybranom odvetví Doprava a skladovanie vyhlásenú Štatistickým úradom Slovenskej republiky pre kalendárny rok 2019.

**PMn-2** predstavuje priemernú hrubú mesačnú mzdu vo vybranom odvetví Doprava a skladovanie vyhlásenú Štatistickým úradom Slovenskej republiky pre kalendárny rok, ktorý o dva roky predchádza ten kalendárny rok „n“, v ktorom má byť zmena účinná, a to bez ohľadu na to, kedy ku kalkulácii dochádza (t.j. napr. ak sa kalkuluje indexácia, ktorá má byť účinná pre rok 2023, použije sa rozdiel štatistických údajov pre rok 2021 ako PMn-2 a pre rok 2019 ako PM2019).

(t.j. napríklad, ak má byť zmena účinná pre rok 2024 (ako rok „n“) a hodnota indexu v roku 2019 predstavovala sumu 100, pričom pre rok „CPIn-2“, t.j. rok 2022, predstavovala hodnota indexu sumu 110, dôjde pre rok 2024 k zvýšeniu nákladov v rozsahu nákladov na mzdy o 10%)

**Zmluvné strany sa ďalej dohodli, že ak v dôsledku zmeny legislatívy alebo prípadnej kolektívnej zmluvy vyššieho stupňa, na ktorú Dopravca nemal priamy a rozhodujúci vplyv** (t.j. takej, ktorá sa týka celého odvetvia – vodičov autobusov dopravy, inej než je mestská hromadná doprava) **dôjde k nárastu mzdových nákladov** (napr. osobitné príspevky, benefity a pod., osobitné zavedenie alebo zvýšenie minimálnej mzdy, ktorá bude vyššia, než je aktuálna mzda vodičov Vozidiel, osobitné odvody alebo zvýšenie odvodov alebo zavedenie obdobných platieb, všetko z uvedeného znamenajúce preukázateľný, vyčísliteľný a priamy nárast nákladov Dopravcu na mzdy vodičov Vozidiel, oproti doterajším nákladom), dôjde k účinnosti takejto zmeny k mimoriadnej úprave Mzdových nákladov vodičov tak, aby bolo navýšenie Mzdových nákladov vodičov primerane (t.j. v zodpovedajúcom rozsahu) premietnuté do ceny dopravného výkonu na 1km. Pre zaslanie kalkulácie Dopravcom a ďalšie náležitosti sa aplikuje táto Príloha č. 9 a mechanizmy v nej vyššie uvedené, kalkuláciu je Dopravca povinný zaslať Objednávateľovi na schválenie najneskôr 4 týždne pred plánovanou účinnosťou zmeny, ak bola zmena verejne známa (napr. vyhlásenie v zbierke zákonov) skôr, než 5 týždňov pred jej účinnosťou, a v ostatných prípadoch do jedného týždňa, od kedy bola zmena verejne známa.

#### Zmena Ceny dopravného výkonu na 1 km pri zmene ceny Pohonných hmôt (paliva)

Vzorec pre úpravu nákladov na Pohonné hmoty (palivo) je nasledujúci:

**NPHMn = NPHMponuka \* KPHM**

**NPHMn** predstavuje upravené náklady na Pohonné hmoty (palivo) na 1 km dopravného výkonu za príslušný kalendárny rok „n“ [EUR/1km]

**NPHMponuka** predstavuje náklady na Pohonné hmoty (palivo) na 1 km dopravného výkonu uvedené v Prílohe č. 8 Zmluvy, Riadok 1, Stĺpec C [EUR/1km]

**KPHM** predstavuje **koeficient medziročnej zmeny** vypočítaný podľa nasledujúceho vzorca:

**PN2019** predstavuje priemernú ročnú spotrebiteľskú cenu motorovej nafty vyhlásenú Štatistickým úradom Slovenskej republiky pre kalendárny rok 2019.

**PNn-2** predstavuje priemernú ročnú spotrebiteľskú cenu motorovej nafty vyhlásenú Štatistickým úradom Slovenskej republiky pre kalendárny rok, ktorý o dva roky predchádza ten kalendárny rok „n“, v ktorom má byť zmena účinná, a to bez ohľadu na to, kedy ku kalkulácii dochádza (t.j. napr. ak sa kalkuluje indexácia, ktorá má byť účinná pre rok 2023, použije sa rozdiel štatistických údajov pre rok 2021 ako PMn-2 a pre rok 2019 ako PM2019).

(t.j. napríklad, ak má byť zmena účinná pre rok 2024 (ako rok „n“) a hodnota indexu v roku 2019 predstavovala sumu 100, pričom pre rok „CPIn-2“, t.j. rok 2022, predstavovala hodnota indexu sumu 93, dôjde pre rok 2024 k zníženiu nákladov v rozsahu nákladov na pohonné hmoty o 7%)

#### Ostatné variabilné náklady

Vzorec pre úpravu Ostatných variabilných nákladov je nasledujúci:

**OVn = OVponuka \* KCPI**

**OVn** predstavuje upravené Ostatné variabilné náklady na 1 km dopravného výkonu za príslušný kalendárny rok „n“ [EUR/1km]

**OVponuka** predstavuje Ostatné variabilné náklady na 1 km dopravného výkonu uvedené v Prílohe č. 8 Zmluvy, Riadok 3, Stĺpec C [EUR/1km]

**KCPI** predstavuje **koeficient medziročnej zmeny** vypočítaný podľa nasledujúceho vzorca:

**CPI2019** predstavuje hodnotu indexu spotrebiteľských cien oproti bázickému obdobiu vyhlásenú Štatistickým úradom Slovenskej republiky pre kalendárny rok 2019.

**CPIn-2** predstavuje hodnotuindexu spotrebiteľských cien oproti bázickému obdobiu vyhlásenú Štatistickým úradom Slovenskej republiky pre kalendárny rok, ktorý o dva roky predchádza ten kalendárny rok „n“, v ktorom má byť zmena účinná, a to bez ohľadu na to, kedy ku kalkulácii dochádza (t.j. napr. ak sa kalkuluje indexácia, ktorá má byť účinná pre rok 2023, použije sa rozdiel štatistických údajov pre rok 2021 ako PMn-2 a pre rok 2019 ako PM2019).

(t.j. napríklad, ak má byť zmena účinná pre rok 2024 (ako rok „n“) a hodnota indexu v roku 2019 predstavovala sumu 100, pričom pre rok „CPIn-2“, t.j. rok 2022, predstavovala hodnota indexu sumu 105, dôjde pre rok 2024 k zvýšeniu ostatných variabilných nákladov o 5%)

#### Fixné náklady

#### Náklady spojené s obstaraním vozidiel

Náklady spojené s obstaraním vozidiel (FO)sa podľa pravidiel uvedených v tejto prílohe Zmluvy neupravujú a zostávajú tak po celú dobu plnení Zmluvy nemenné [EUR/1km].

#### Správna réžia, čistý príjem a ostatné predvídateľné prevádzkové náklady

Vzorec pre úpravu nákladov na Správnu réžiu, čistého príjmu a ostatných predvídateľných prevádzkových nákladov je nasledujúci:

**OFn = OFponuka \* KCPI**

**OFn** predstavujenáklady na Správnu réžiu, čistý príjem a ostatné predvídateľné prevádzkové náklady na 1 km dopravného výkonu za príslušný kalendárny rok „n“ [EUR/1km]

**OFponuka** predstavuje náklady na Správnu réžiu, čistý príjem a ostatné predvídateľné prevádzkové náklady na 1 km dopravného výkonu v Prílohe č. 8 Zmluvy, Riadok 4, Stĺpec C [EUR/1km]

**KCPI** predstavuje **koeficient medziročnej zmeny** vypočítaný podľa nasledujúceho vzorca:

**CPI2019** predstavuje hodnotu indexu spotrebiteľských cien oproti bázickému obdobiu vyhlásenú Štatistickým úradom Slovenskej republiky pre kalendárny rok 2019.

**CPIn-2** predstavuje hodnotuindexu spotrebiteľských cien oproti bázickému obdobiu vyhlásenú Štatistickým úradom Slovenskej republiky pre kalendárny rok, ktorý o dva roky predchádza ten kalendárny rok „n“, v ktorom má byť zmena účinná, a to bez ohľadu na to, kedy ku kalkulácii dochádza (t.j. napr. ak sa kalkuluje indexácia, ktorá má byť účinná pre rok 2023, použije sa rozdiel štatistických údajov pre rok 2021 ako PMn-2 a pre rok 2019 ako PM2019).

(t.j. napríklad, ak má byť zmena účinná pre rok 2024 (ako rok „n“) a hodnota indexu v roku 2019 predstavovala sumu 100, pričom pre rok „CPIn-2“, t.j. rok 2022, predstavovala hodnota indexu sumu 102, dôjde pre rok 2024 k zvýšeniu nákladov na Správnu réžiu, čistého príjmu a ostatných predvídateľných prevádzkových nákladov o 2%)

#### Nová Cena dopravného výkonu v kalendárnom roku po započítaní zmien v cenách vstupov

**Cena dopravného výkonu na 1 kmn = Mn + NPHMn + OVn + FO + OFn**

**Cena dopravného výkonu na 1kmn** predstavuje Cenu dopravného výkonu na 1 km v príslušnom kalendárnom roku „n“ bez DPH [EUR/1km]

1. http://datacube.statistics.sk/#!/view/sk/VBD\_INTERN/pr0201ms/v\_pr0201ms\_00\_00\_00\_sk [↑](#footnote-ref-2)
2. http://datacube.statistics.sk/#!/view/sk/VBD\_SLOVSTAT/sp2039rs/v\_sp2039rs\_00\_00\_00\_sk [↑](#footnote-ref-3)
3. http://datacube.statistics.sk/#!/view/sk/VBD\_INTERN/sp0006ms/v\_sp0006ms\_00\_00\_00\_sk [↑](#footnote-ref-4)